Shaka Virgokoa - Wikipedia, entziklopedia askea.\nShaka Virgokoa Europan Zodiakoko Zaldunak bezala ezagutzen den Saint Seiya manga eta animeko pertsonaietako bat da. Virgoko urrezko zalduna da. Saga Geminiskoak, Shura Kaprikorniokoak eta Camus Akuariokoak jaurtitako Atenea Deiadarraren ondorioz bere zortzigarren zentzua itzartu zuen Areto Bikian, deiadar horren ondorioz hilez. Patriarkak berak eta bere kideek jainkoengandik gertuenekotzat hartzen dute, ziuraski, urrezko zaldunik boteretsuena bihurtzen duena, bere indarraren froga bat berak bakarrik botere handiko beste 3 urrezko zaldunen aurka borrokatzeko ahalmena delarik: jada aipaturiko Saga Geminiskkoa, Shura Kaprikorniokoa eta Camus Akuariokoa.\nLehen aldiz Patriarkarekin Aioria Leokoaren portaerari buruz hizketan agertzen da. Hortik aurrera agerpen laburrak ditu, non beste zaldunekin harremana duen eta Aioriarekin eztabaida bat baino gehiago duen. Prox Kyanosekoak Santutegia inbaditzen duenean, Shaka da zaldun hau geldiarazten saiatzen dena, baina Death Mask Kantzerrekoak bere tenpluraino pasatzen uzteko agintzen dio.\nPizti mitikoak itzartzean Shakak Patriarkari bere kosmosa botere gorenean eztandarazteko ideia adierazten dio, hala munstro guztiak harrapatuta mantentzeko. Bere kosmosa eztandarazteko Shakak erabat babesgabe egongo den denbora batez meditatu beharko du. Inork hil ez dezan, Aioria Leokoa bidaltzen dute Shaka babestera eta honek Ceorekin borrokatzen du bere bizitza propioa arriskuan jarriz hala Virgoko Zalduna salbatzeagatik. Borroka amaitu ondoren Brontes Merakoa eta Anemos Leucotesekoa erraldoiek Aioria hilko zuten Shakaren bapateko agerpenagatik izan ez balitz, bere Tenma Kofoku teknikarekin erraldoiak hil zituena.\nMangan, Shaka, lehen aldiz, Ikki Fenixekoaren aurrean agertu zen, dirudienez, honengatik interes berezia duelarik, bereziki honen botereagatik, honek Fenixaren bere armajantzia Jango eta bere zaldun beltzak garaitu ondoren.\nAurrez aurre topo egitean, Fenixak haserre Shaka erasotzen du honen aldetik jasaten duen gutxiespenaren ondorioz, baina Virgoko urrezko zaldunak arazorik gabe jaso zuen Ikkiren erasoa eta larriki zauritua geratu zen hau Shakaren Kahn teknikarekin. Baina, Fenixeko zalduna hiltzerako orduan, Shakak bizia barkatu eta bere oroimena ezabatu zuen borroka horretatik berriz topo egiten duten arte. Beranduago, Patriarkaren gelan, Arles eta Aioria Leokoaren arteko borrokan parte hartzen du. Horretan, Shaka agertu eta Leoko zaldunarekin borrokatzen du. Hau da urrezko zaldunen arteko lehen borroketako bat, mila eguneko gerra bezala borrokatzeko zorian egon zena, soilik Maisu Handiak Aioria Leokoaren burua bere Satan Inperial teknikarekin kontrolatzen zuela.\nSeiya Pegasokoa, Shiryu Dragoikoa eta Shun Andromedakoa, eragotzi ezinik, Shakaren boterepean erori ziren Virgoko zaldunaren etxera iristean, eta hilak izango ziren eurak salbatzeko iritsi zen Ikki Fenixekoari esker izan ez balitz. Bi zaldunek borroka gogor bat izan zuten. Hasieran, Ikki Shakak Sei Samsararen bidez kontrolatzen dituen sei munduetara bidalia izan zen. Shakak Ikki modu horretan garaitzerik ez dagoela ohartzean, Tenbo Horin teknika erabili eta bere zentzumen guztiak kentzea erabaki zuen.\nBaina Ikki Shakaren eraso hau bi ahoko arma bat dela ohartzen da, erabiltzeko, Shakak begiak ireki behar baititu. Shakak begiak itxita mantentzen dituenean bere kosmos guztia kontzentra dezake. Begiak irekitzean, Shakak bere botere guztia askatzen du, eta, beraz, Ikki zentzumen guztiak kentzen uzten da hala bere zazpigarren zentzua itzartu eta Shaka garaitzeko. Hasieran, biak Ikkik bere boterearekin sortutako eztanda batean hil zirela uste izan zen. Baina benetan, biak unibertso paralelo batean harrapatuta geratu ziren, hortik Mu Ariesekoak salbatu zituelarik, Shakak ezin baitzuen dimentsio horretatik itzuli. Borroka honetan Shakak jokaera aldaketa bat erakusten du, Atenearen aliatu bihurtuz.\nSaga honetan Shaka Virgokoa 12 etxeen sagatik bizirik irten ziren beste lau urrezko zaldunekin (Mu Ariesekoa, Aldebaran Taurokoa, Aioria Leokoa eta Milo Eskorpiokoa) Santutegia babesten agertzen da eta ez du partehartze aktiborik.\nOrriaren azken aldaketa: 23 martxoa 2019, 08:05.


Osagaien adierazpena: ura, azukrea, azidotasunaren zuzentzaileak: azido zitrikoa eta sodio zitratoa, egonkortzaileak: E-414 eta E-445, aromak, edulkoratzaileak: E-950 eta E-955 eta koloratzailea: E-104.\nOharra: E-104k eragin negatiboa izan dezake haurren jarduera eta arretan.\nPowerade® Zero azukrea, Zero kaloria\nPowerade® edari freskagarri aromatizatu bat da, karbono-hidratotan oinarritutako soluzio elektrolitiko batez osatua. Lagungarria da erresistentzia mailari eusteko erresistentzia luzea eskatzen duten ariketetan. Edari egokia da kirolean aritu baino lehen, kirola egiten den bitartean eta horren ostean hartzeko, arrazoi hauengatik:\nLagungarria da berriz hidratatzeko.\nZapore ona du, likidoak hartzen laguntzen du.\nOntzi eroso eta ergonomikoa du, push&pull tapoiarekin, eta horrek errazten du haren kontsumoa kirola egiten den bitartean.\nEdaria hiru zapore atsegingarritan aurkezten da: Ice Storm (eta beraren bertsioa: zero azúcar, zero calorías, B6 bitaminarekin), Citrus Charge eta Blood Orange.\nEdari bat karbono-hidratotan oinarritutako soluzio elektrolitikotzat hartzeko Europa mailan (432/2012 Erregalamenduarena arabera) ezarrita dauden betekizunak honako hauek dira:\n80 kcal/l eta 350 kcal/l bitartean karbono-hidratoetatik etorri behar dira, eta energiaren gutxienez % 75 erantzun gluzemiko handia sortzen duten karbono-hidratoetatik eratorri behar da, hala nola glukosa polimeroak eta sakarosa.\n20 mmol/l (460 mg/l) eta 50 mmol/l (1.150 mg/l) bitarteko sodio kantitatea izatea, eta uraren osmolalitatea 200 mOsm/kg y 330 mOsm/kg bitartekoa izatea\nKarbono-hidratotan oinarritutako soluzio elektrolitiko hauek:\nLagungarriak dira erresistentzia mailari eusteko erresistentzia luzea eskatzen duten ariketetan.\nUraren xurgapena hobetzen dute ariketa fisikoa egiten den bitartean.


Mariano Ferrer kazetari donostiarra hil da - Irutxuloko Hitza : Irutxuloko Hitza\nMariano Ferrer kazetari donostiarra hil da\nHileta-ekitaldi zibila asteartean egingo da, 19:30ean, Egiako parkeko Mandasko Dukearen jauregian.\nMariano Ferrer iazko azaroan. (Argazkia: Beñat Parra)\nMariano Ferrer kazetari donostiarra zendu da, 79 urte zituela. Egin egunkariaren sortzaileetakoa izan zen, eta Herri Irratiari esker egin zen ezaguna. Iaz Euskaraldian parte hartu zuen, eta Donostiako hamaikakoaren kideetako bat izan zen. Horren harira, Ferrer elkarrizketatu zuen IRUTXULOKO HITZAk.\nApaizgaitegian ikasketak egin eta Jesusen Konpainian sartu zen. 1965ean Filosofia eta Letrak eta Kazetaritza ikasketak egin zituen Madrilen (Espainia). Teologia ikasten ibili zen Chicagon (AEBak), eta 1985ean Zuzenbidea ikasi zuen EHUn.\nDonostiara itzuli zenean Herri Irratiko zuzendariordea izan zen 1971 eta 1977 artean. Frankismo garaian, adierazpen askatasunaren erreferente bihurtu zen egunkarietako berrien gainean egindako irakurketa kritikoei esker.\n1977an Egin egunkariaren sortzaileetakoa izan zen, eta lehendabiziko zuzendaria. Herri Irratian El kiosko de la Rosi programaren gidari izan zen hainbat urtez, eta El Mundo egunkarian ere aritu zen. Erretreta, berriz, 2004an hartu zuen, baina kazetaritzari lotuta jarraitu zuen hainbat hedabideetan kolaborazioak eginez.\nPolitikari dagokionez, Elkarri gizarte mugimenduan parte hartu zuen eta 18/98+ plataforman. Euskararen alorrean ere, ekarpena egin zuen iazko Euskaraldian.\nErlazionatutako edukiaMariano Ferrer kazetariari elkarrizketa, Euskaraldiaren harira


Eusko Jaurlaritzako 2000ko EPEko goi-mailako lanpostuak, euskara eta zentsura — Eibar.ORG | Eibarko peoria\nHemen zaude: Hasiera / Blogak / Joana Albret / Eusko Jaurlaritzako 2000ko EPEko goi-mailako lanpostuak, euskara eta zentsura\nEusko Jaurlaritzako 2000ko EPEko goi-mailako lanpostuak, euskara eta zentsura\nGerardo Luzuriaga 2006/08/12 13:14\nKopiatzen dudan eskutitz hau, horrela zegoen maketatuta HAEE-IVAPek aste honetan kaleratu duen "Administrazioa Euskaraz" aldizkarian (inprentara presaka eta korrika deitu behar izan baitute eskutitzaren lekua beste informazio batekin ordezkatzeko). Orain dela hilabete aipatutako aldizkarira eskutitza bidali nuen, karaktere gehiegi zeukala erantzun zidaten baina edukiaz ados zeudela; laburtu nuen (nire ustez, zeuden ezaugarri interesgarri batzuk baztertuz) eta aldizkariaren zuzendariarengandik argitaratzeko baieztapena jaso nuen. "Administrazioa Euskaraz" aldizkariko zuzendariak artikulua ez dutela argitaratuko adierazi didanarekin batera ezuste galanta jaso nuen. Zerbitzuaren arduradunarekin hitz egin ondoren, eskutitza ez argitaratzearen arrazoibideak IVAPeko zuzendariari eskatu dizkiot, eta elkarrizketa honetan emandako arrazoi bakarra, agindua goitik datorrela izan da.\nDitxosozko 2000ko Enplegu Publikoaren Eskaintzan deitutako goi-mailako lanpostuak betetzeko exijitutako hizkuntza-eskakizunaren datuak biziki esanguratsuak dira. Datu guztiak -Hizkuntza Normalkuntzako Teknikarienak eta Itzultzaileenak aparte utzita, jakina- ezin adierazgarriagoak dira: 289 lanpostutik 177 lanpostu (% 60,9) hizkuntza-eskakizunik gabe, 8 lanpostu (%2,7) 2. HEarekin, 72 lanpostu (%24,9) 3. HE, 32 lanpostu (%11,4) 4. HE atera zituzten. Barne-promoziokoen datuak antzerakoak dira: 27 lanpostutik 20 lanpostu (%73,9) hizkuntza-eskakizunik gabe, plaza 1 (%3,7) 2. HE, 3 plaza (%11,1) 3. HE, 3 plaza (%11,1) 4. HE atera zituzten.\nGauzak horrela, bistan dago 2000ko EPEn ez dela euskara-maila handirik eskatu. Nahiko eskas ibili dira horretan ere. Oro har lotsagarria izan da. Bestalde, susmoa daukat hizkuntza eskakizunak administrazioaren interes eta langile jakin batzuen beharren baitan egon direla berriro ere.\nJo dezagun, bada, adibideetara. Nola da posible, bada, hainbeste urte oposiziorik gabe eman eta gero, zertaz eta komunikabideez arduratu behar den kidegoan (kazetariez ari naiz) bost lanpostuetatik hiru Hizkuntza Eskakizunik gabe ateratzea, eta bakar batean soilik 4. HE eskatzea? Eta Artxibozain, Liburuzain eta Dokumentalista kidegoan, berriz, barne-promoziorako lanpostu bakarra egonik, justu horretan, hain zuzen, 3. HE eskatzea? Hala propio erabaki zuten horrela egitea aurkezteko aukera genuen hiru pertsonetatik batek hori oraindik egiaztatuta ez zuela jakitean? Euskal Autonomia Erkidegoko administrazio orokorrak euskararekiko duen jarrera okerra eta eskasa delakoan nagoenez, niri gertatutakoaren berri ematea erabaki dut. Kasu bakarra balitz, inola ere ez nuke salatuko, baina EAEko administrazioaren arazo orokorra denez, salatu nahi izan dut lerro hauen bitartez.\nEgia esateko afera hau gero eta gehiago korapilatzen ari denez, bukatutzat eman baino lehen honako hau blog interesgarri honetan salatu nahi nuke:\nNola uler daitekeen 2000 urtean Eusko Jaurlaritzak EPEa ateratzea eta goi-mailako lanpostuetan ia-ia euskara jakitea ez eskatzea? %61 hizkuntza-eskakizunik gabekoak txanda irekian eta %73 barne-promoziozko lanpostuetan, hain zuzen ere.\nGaiontzeko %39 eta %27, kasu batzuetan, gehienetan ez esateagatik guztietan, langile jakin batzuen beharrean jarrita izatea.\nEta kasu honetan, batik bat IVAPeko jarrera ulertezina jakinaraztea. "Administrazio Euskaraz" aldizkarian horrelako mezua teknikoen onarpena jaso ondoren atzera botatzeak autokritika falta eta zentsura garaian bizitzea suposatzen baitu.


ARARTEKO, III.ATALA.2.8.Gure haur eta nerabeen ahotsa: Arartekoaren Haur eta Nerabeen Kontseilua\n2013. urtean aurrez aurreko hiru bilera egin dira, bat Bilbon, beste bat Donostian eta beste bat Arartekoaren Gasteizko egoitzan. Bilera presentzialak kontseiluko kideek –bilerak prestatzeko asmoz– etxean egiten duten lanarekin osatzen dira.\nAurreko urteetan bezala, Kontseiluaren funtzionamendua eskola-egutegiari jarraitzen zaio; hala, 2013. urteko azken bilera 2013-2014 ikasturteko lehenengo bilera izan zen. Hori izan zen lehenengo bilera kontseilua partzialki berritu ostean sartu ziren sei kontseilu-kide berrientzat ere.\nHurrengo paragrafoetan laburki azalduko dugu 2013ko saioetan egindako lana.\n2013ko martxoaren 15eko bilera\nUrteko lehenengo bilera Bilbon izan zen, Bizkaiko Abokatuen Bazkunak berariaz utzi zigun tokian. Aztertu zen gai nagusia familiena izan zen; EAEn familiak babesteko politika publikoen egoerari buruz egiten ari garen txosten bereziari buruzko hausnarketak eta ekarpenak egin ziren. Txostenaren proposamen metodologikoan landa lan interesgarria dago, eragile eta erakunde desberdinen informazioa eta proposamenak jaso dira eta eztabaida taldeak sortu dira. Hori dela eta, aholkulariek gai honi buruz esateko zituztenak entzutea interesgarria izango zenez, saio bat eskaintzea erabaki zen.\nSaioko lanak bi une izan zituen: hasteko, familia eredu desberdinei buruzko hausnarketa egin zen eta pertsona talde hori familia dela zer elementuk definitzen duten ere hausnartu zen; ondoren, familietan hautemandako zailtasun edota behar nagusiez eta horiek estaltzeko proposamenez aritu ginen.\n“Zer da zuretzat familia?” galderari erantzuteko neska-mutilek egindako marrazkietatik abiatuta, zuzenean ezagutzen dituzten familia eredu desberdinei (guraso bakarrekoak, berreraikitakoak, seme-alabekikoak, seme-alabarik gabeko biko homosexualak, familia zabalak...) buruzko eztabaida aberatsa egon zen eta euren ustez familia zerk definitzen duen ere eztabaidatu zen: maitasunezko loturek, proiektu komunak eta familiak ematen dituen babesak eta segurtasunak.\nFamiliek dituzten zailtasun edota beharretako batzuk arlo desberdinetatik babestu daitezkeela uste da. Beharrak estaltzeko (seme-alaba gehien dituzten haientzat edo kideren bat gaixo dutenentzat bereziki) laguntza ekonomikoa eskatzen diote administrazioari, besteak beste, baita familiak informatzeko eta orientatzeko ere eta bitarteko eta zerbitzu publikoetarako (hezkuntza, osasuna) sarrera bermatzeko. Gizarteari oro har –eta hor eurak ere sartzen dira- baliabideak hobeto antolatzeko eska dakiokeela uste dute, familiari eskaintzeko denbora gehiago, familia barruko (zereginak banatu) eta kanpoko (elkartasun sareak) babesa, eta oraindik ere onartzeko zailtasunak dituzten familiei errespetu handiagoa (sexu bereko gurasoekiko familiak edo adoptatutako seme-alabak dituztenak).\nAholkularien ekarpen guztiak Ados Consultingera igorri ziren, erakunde hori ari baita txostena egiten; ekarpen horiei esker, nerabeen ikuspegia ere sartu ahal izango da egoeraren azterketan.\n2013ko ekainaren 15eko bilera\nUrteko bigarren topaketa, 2012/2013 ikasturteko azkena, Aieteko Parke Kulturalean izan zen, Donostian; topaketa larunbat batez egin zen goiz eta arratsaldez. Gure ikuspegi, jarrera eta jokaeretan etorkinei buruzko aurreiritziek, estereotipoek eta zurrumurruek duten eraginaz hausnartzea zen helburua, eta horretarako Biltzenen lankidetza izan genuen, Integraziorako eta Kulturen arteko Bizikidetzarako Euskal Zerbitzuarena.\nGoizeko saioan zurrumurruen eraginaz aritu ginen (bereziki atzerritarrei buruzkoez) eta zurrumurru horiek isiltzeko eragile aktibo gisa zer egin dezakegun ere eztabaidatu genuen, batez ere gure neska-mutilek zer egin dezaketen. Gai hauek aztertu ziren:\nEtorkinei buruz aurreiritziak, estereotipoak eta zurrumurruak daudela ohartu;\nAurreiritzi, estereotipo eta zurrumurru horiek gure ikuspegian eta, ondorioz gure jarreran eta jokaeran zer eragin duten ohartu;\nJarrera aktiboa izateko motibatu;\nEkimenez informatu, ekintzarako (edo erreakziorako...) balizko inspirazio iturri izan daitezkeelako.\nHorretarako erabili zen metodologian bideoak komentatu ziren, taldeko lanak egin ziren informazio gabeziari buruz eta hori osatzeko moduez, neska-mutil gazteek egindako ekimen interesgarriak aztertu ziren eta aurreiritzi edo estereotipo bati aurre egiteko kontuan izan beharreko elementuez hausnartu zen.\nBazkalondoan kontseiluko ibilbideari buruzko hausnarketa egin zen eta bi urteko lanaren ondoren kontseilua utzi behar zuten sei aholkulariak agurtu ziren.\n2013ko azaroaren 29ko bilera\n2012ko azkeneko bilera Arartekoaren Gasteizko egoitzan izan zen eta bost aholkulari berrien lehenengo saioa izan zen.\n2013/2014 ikasturterako helburu hauek planteatu dira Kontseiluarentzat: 1) haurren eskubideen ikuspegi globala izan; 2) Haurren Eskubideen Konbentzioak jaso duen eskubideetako bat sakon eta modu monografikoan aztertu eta 3) ikastaroa amaitzeko ikus-entzunezko ekoizpen bat egin, egindako lana ikus dadin eta eskubide hori neska-mutil txikienen artean hedatu dadin. Ikastaro honetako lan-saioak garatzeko, Coach and Play erakundearen laguntza dugu.\nIkasturteko lehenengo saio honetan Konbentzioak haur guztiei aitortzen dizkien eskubide guztiak landu zituzten aholkulariek. Horretarako, Lego Serious Play metodologia erabili dugu, aurreko kontseiluan ere erabili baikenuen (ikus Eusko Legebiltzarrarentzako txostena 2011- Haur eta Nerabeentzako txostena). Metodologia honi esker hausnarketako prozesua errazagoa izaten da, elkarrizketa ere bai eta pentsamendu aktiboa ere bai. Partaideek galdera batzuk erantzun behar izaten dituzte Lego piezekin hiru dimentsioko ereduak eraikita eta ondoren kideekin trukatu behar izaten dituzte ideiak.\nBilera hau lehenengo topaketa izan zen sei neska-mutilentzat, beraz, lan saioa hasteko, aurkezpenak egin ziren eta horretarako ere Lego piezak erabili ziren. Aholkulariek piezak ezagutu ondoren eta horiekin modeloak nola egin ikusi ondoren, saioko gai nagusiari heldu zitzaion.\nHaurren Eskubideen Konbentzioa aztertu genuen: nori zuzenduta dagoen, hori betetzea bermatuko duten eragileak zein diren (familia eta administrazioa) eta gidari nagusiak zein diren (diskriminazio eza; adingabearen interes handiagoa; bizitzarako, bizirauteko eta garatzeko eskubidea; parte hartzeko eskubidea). Bertaratu zen bakoitzak aurkezpen bat egin zuen eta ondoren taldeari azaldu zion.\nOndoren, partaideek Konbentzioko eskubideetako bat aukeratu eta irudikatu zuten. Bakoitzaren lana azaldu eta eztabaidatu ondoren, ikasturte honetan sakondu eta landuko duten eskubidea aukeratu zuten aholkulariek gehiengo handiz: adierazpen-askatasunerako eskubidea.


2+2=5? -> MATE + MATE = LITERATURA?: ILBELTZAK ESKUA ZURI\nMikel 1 de febrero de 2011, 12:06\nAforismoen atal hau interes handikoa iruitzen zait eta jarraipen zuzena egiten diot; azkeneko honekin ere, bete betean asmatu duzu.\nIrati 1 de febrero de 2011, 13:00\nEz pentsa, Mikel! Buf, ez da batere erraza; zerbait erakargarria asmatu bitartean burua zoratu beharrean izaten dut... hitz-jokoren bat, esaldiren bat korapilatu... Eta zerbait bururatzean a zer nolako plazera! Matematika problema bat egitearen pareakoa...\nAsmatu nuen bai, blogaren izenburuarekin!\nIntza 1 de febrero de 2011, 13:47\nErabat nator Mikelekin, ederra, oso ederrak blogean zintzilikatzen dituzun aforismoak. Zure su labetik sortuak al dira, Irati? Hala bada edo ez bada, Bejondaizula eta Eskerrikasko.\nIrati 1 de febrero de 2011, 14:11\nBai! Hasierakoren bat Ekaitzi lapurtu nituen ;-), baina, gainerako guztiak nik asmatuak dira. Pozten naiz gustuko dituzulako. Zuri bakarren bat bururatuz gero, baduzu hemen txokotxo bat argitara emateko. Muxu bat!\nIrati 1 de febrero de 2011, 14:12\nUps! Hasierakoren bat Ekaitzi lapurtu NION! (begi keinuarekin emozionatu egin naiz!)\nEkaitz 1 de febrero de 2011, 17:04\nBai, niri ere asko gustatzen zaizkit paratzen dituzun aforismoak, zer pentsatua ematen dute gehien-gehienek. Eskuarena ere bitxia da eh!Etorkizuna gure esku, esku zabalarekin zeuk egin duzun jokoa... Segi zertaz gozatua eta hausnartua ematen. Ea zuk lapurtu beharrik gabe bakarren bat neuk oparitzen dizudan!\nIrati 2 de febrero de 2011, 7:51\nAi paratu, paratu... gure herrian paratu baloiak egiten ditu atezainak! jejeje Hiru urte naparren artean... eragina bistan!\nEskerrik asko Ekaitz, eguneroko aupada izateagatik!


EXFIBAR 2015eko erakusketak Eibar Futbol Taldearen 75. urteurrena izango du ardatz. 2015/11/17\nArrate Filatelikoen Elkarteak urte asko darama San Andres jaien inguruan herriko gai jakin batzuei buruzko erakusketak egiten. Aurtengoan, SD Eibar edo Eibarko Futbol Taldearen 75. sorreraren urteurrena dakargu gogora. EXFIBAR 2015eko erakusketak Eibar Futbol Taldearen 75. urteurrena izango du ardatz. - Gehiago irakurri\nSantiago Arizmendiarrietaren liburuaren atarikoan Javier Rodrigo historialariak, Antxon Narbaiza idazleak eta Ane Izarra dokumentalistak idatzi dute.\nEgoibarra 2015. Aurrera doa "Mis memorias. La guerra civil española: 20 meses prisionero" liburuaren edizio-lana. - Gehiago irakurri\nKalean duzue Eibar 2015eko azaroko aldizkaria, aldizkarian lan egiten duten lankideei esker, gure herriko gauzen gainean eta beste gai askoren inguruan, artikulu interesgarri askorekin datorrena. Eibar aldizkariaren azken alea kalean - Gehiago irakurri\nZea Bingo filma azaroaren 5ean ikusi ahal izango da Donostiako festibalean. Film hori fantasiazko, beldurrezko eta zientzia fikziozko beste 25 film laburrekin batera doa, Euskal Harriaren ABD proiektuaren barruan, euskal alfabetoko 26 hizkietako hizki bana zuzendari bakoitzeko. Ane Urkiola zinemaegile eibartarraren Zea Bingo film laburra ikusteko aukera izango da Donostiako Fantasiazko eta Beldurrezko Zinemaren astean - Gehiago irakurri


Kinect sentsoreak hemiplejia duten pazienteak errehabilitatzen lagun lezake - Xehetasuna - Adimen Lehiakorra\nKinect sentsoreak hemiplejia duten pazienteak errehabilitatzen lagun lezake\nBurgosko ORHU Terapia Ocupacional enpresak azaldutako behar bati erantzunez egin da, eta Valladolideko Unibertsitateko GIRO Ikerketa Taldeak garatu du, gero gailu horiek baliatuko dituzten fisioterapeutekin harreman zuzena izanik.\nProiektuaren lehen urratsak zuhurrak izan dira. Kinect sentsorearen softwarearen berrerabilpenaren oinarria, bigarren bertsioan, goiko gorputz-adarrekin lau ariketa lantzeko hasierako prototipo bat sortzea izan da. Ariketa bat ukondoaren errehabilitaziorako da, eta beste hirurak, sorbaldaren errehabilitaziorako.\nPazienteek ariketak urrunetik egiteko kostu baxuko sistema bat izatea da asmoa, zentroetan espezialisten begiradapean egiten dituzten ariketen osagarri izan dadin. Software hori Windows Storerekin konektatzeko aukerak bidea ematen du pazienteen datu pertsonalak eta medikoak eta haiek ariketetan egiten duten aurrerapena gordetzeko aplikazio batzuk garatzeko, zeinetarako sarbidea fisioterapeutek ere izango baitute.\nHasierako prototipoak etorkizun handiko emaitzak erakutsi ditu ikertzaileentzat, eta, orain, haren funtzioak fintzeaz arduratuko dira ikertzaileak: diseinua eta interfazea hobetzea, ariketa gehiago eta era askotakoak jartzea, eta gailuaren kontrola erabat automatizatzea. Azken batean, aplikazioa hobetzea, garapen profesional bat izan dezan.\nJatorria: Tendencias 21


Bruville - Wikipedia, entziklopedia askea.\nDoncourt-lès-Conflans, Jarny, Mars-la-Tour, Vionville, Saint-Marcel, Ville-sur-Yron eta Rezonville-Vionville (en)\n117 (%51.8) 109 (%48.2)\nBruville Frantziako udalerri bat da, Meurthe eta Mosela departamenduan dagoena, Ekialde Handia eskualdean. 2013an 196 biztanle zituen.\n2007an Bruville udalerrian erroldatutako biztanleak 196 ziren. Familiak 78 ziren, horien artean 16 pertsona bakarrekoak ziren (8 bakarrik bizi ziren gizonak eta 8 bakarrik bizi ziren emakumeak), 29 seme-alabarik gabeko familiak ziren eta 33 seme-alabak dituzten bikoteak ziren.\n2007an 86 etxebizitza zeuden, 77 familiaren etxebizitza nagusia ziren, 2 bigarren erresidentzia ziren eta 6 hutsik zeuden. 84 etxeak ziren eta 2 apartamentuak ziren. 77 etxebizitza nagusietatik 64 bere jabearen bizilekua ziren, 12 alokairuan okupaturik zeuden eta 1 doan lagata zegoen; 1ek gela bat zuen, 1ek bi zituen, 8 etxek hiru zituzten, 15 etxek lau zituzten eta 52 etxek bost zituzten. 66 etxek euren parking plaza propioa zuten azpian. 28 etxetan ibilgailu bat zegoen eta 44 etxetan bat baino gehiago zituzten.\nBruville udalerriko biztanleria-piramidea 2009an .\n2007an lan egiteko adina zuten pertsonak 132 ziren, horien artean 100 aktiboak ziren eta 32 inaktiboak ziren. 100 pertsona aktiboetatik 93 lanean zeuden (54 gizon eta 39 emakume) eta 7 langabezian zeuden (3 gizon eta 4 emakume). 32 pertsona inaktiboetatik 9 erretiraturik zeuden, 7 ikasten zeuden eta 16 "bestelako inaktibo" gisa sailkaturik zeuden.\n2009an Bruville udalerrian 81 unitate fiskal zeuden, 218,5 pertsonek osaturik. Pertsona bakoitzeko diru-sarrera fiskalaren mediana urteko 19.480 euro zen.\n2000. urtean Bruville udalerrian 8 nekazaritza-ustiategi zeuden.\nBNF: 15264172j (data)


Bilboko Okupazio Bulegoa: Etxebizitza eskubidearen alde borroka egitera deitu dituzte Gasteizko gazteak\nEtxebizitza eskubidearen alde borroka egitera deitu dituzte Gasteizko gazteak\nGasteizko Gazteon Etxebizitza Asanbladako kideek hainbat gazte eragilerekin batera egin duten agerraldian gazteok emantzipatzeko dugun arazoa salatu eta, etxebizitza eskubidea denez, lortu arte borroka egingo dutela jakinarazi dute. “Nola uler daiteke Gasteizen 10.000 etxe huts baino gehiago egonda etxeak eraikitzen jarraitzea?”, galdegin dute, epe motzerako alternatiba bezala etxe hutsak okupatzearen aukerarekin bat eginez. Epe luzera begira, aldiz, etxebizitza politika aldatu behar dela uste dute: “Etxe hutsak eskaintza herritar batera bideratu behar dira”.\nGaiaren inguruko lanketa egin eta gazteak borrakara batu asmoz, bi ekintza antolatu dituzte datozen egunetarako:\n•Azaroak 27, osteguna, 18:00etan: etxebizitza arazoa gainditzeko alternatiben mahai ingurua eta jaialdia Gasteizko gaztetxean. Hizlariak: Errekaleor Bizirik!, Txantreako Emantzipazio Bulegoa eta Bilboko Okupazio Mugimendua.\n•Abenduaren 11, osteguna, 19:00etan: gazte manifestazioa “Etxebizitza eskubidea delako, ez luxua. Bermatu ezean, guk lortuko dugu!” lemapean, Andra Maritik.\nEmantzipatzeko arazoari modu kolektiboan erantzuteko sortu zuten asanblada, eta asteleheneko biltzen da 20:30ean Gasteizko gaztetxean.\n•Twitterren jarraitzeko: @gemantzipatu\nGasteizko Gazteon Etxebizitza Asanbladaren oharra:\nGaur egungo eredu ekonomiko kapitalistak, aberats eta behartsuen arteko aldea handitzen jarraitzen du, horrela, kalitatezko bizitza baterako minimoak eskuratzea geroz eta zailagoa egiten zaigu. Kapitalismoa gizakion bizitzeko oinarrizko eskubideak lapurtzen dabil eta eskubide urraketa hori gazteongan areagotzen da, geure egoera are larriagoa bilakatuz.\nSistemak bere logikaren baitan dena merkantilizatu digu (hipotekak, ikasketak…); badirudi merkatu zein gobernarien produktore-kontsumitzaile soilak bihurtu garela. Hau da, diruak jendartea menperatzen du diruak eta merkatuak herritar guztion eskubide eta beharrak asetu eta bermatu beharrean.\nAlkateek, bankuek, higiezinen agentziek, espekulatzaileek… Gasteizen bizi garen gazteon eta herritar guztion etorkizuna kolokan jarri dute, gutxi batzuen interesetan, herritarrok etxebizitza duin bat izateko eskubidea salduz. Gasteizko bizilagunon hipotekak baliatuz prekarietatera bideratu gaituzte, lana galtzeko beldurrek gazteria eta langileria esklabu bihurtu dute.\nNola uler daiteke Gasteizen 10.000 etxe huts baino gehiago egonda etxeak eraikitzen jarraitzea? Nola da posible (kasurik onenean) 1.000 euro hilean irabazten duen gazte baten etxebizitza eskubidea duina izatea, hilero 700 euroko alokairua ordainduta? Kontuan izan behar dugu, gainera, gazteok sistemaren partetik jasaten dugun infantilizazioa izugarria dela. Emantzipatzeko goizegi dela sinistarazi digute eta gurasoen erosotasunarekin konformatzen gara geure bizi proiektua garatzea atzeratuz. Errealitate ulergaitz bezain gogor honen aurrean, bestelako etxebizitza eredu bat mahai gainean jarri beharra dagoela deritzogu.\nGuk, Gasteizko gazte gisara, etxebizitzarako eskubidea bermatzea nahi dugu. Horretarako, etxebizitza eredu arrotz hau errotik eraldatzea helburu izaki, eraldaketa hau ahalbidetuko duen ekintza eta borroka sozialetan oinarrituko gara. Alde batetik epe motzerako alternatiba gisara, etxe hutsak okupatzearen aukerarekin bat egiten dugu: batetik, okupazioak gazteon etxebizitza problematikari zuzenean erantzuten diolako, eta bestetik, etxebizitzaren inguruko hausnarketa prozesua ere zabaltzen duelako.\nBestalde epe luzera begira, herritarrok, jendartean ezartzen den etxebizitza politika eredua beste balore batzuez hornitzea oinarrizkoa ikusten dugu. Herritarron etxebizitza eskubidea ezin da kapitalaren onurarako diren hipoteken menpe egon. Horregatik gure epe luzerako alternatiba, eredu aldaketa batean oinarritzen da, zeinetan etxe hutsak eskaintza herritar batera bideratu beharko liratekeen. Hala, eredu honek herritarron behar sozialei erantzungo lieke, eta ez gutxi batzuen espekulazioari.\nGazteok, antolatzeko eta geure eskubideak borrokatzeko garaia dugu. Etxebizitza eskubidea delako, ez luxua! Bermatu ezean, guk lortuko dugu!\nAtxikimenduak: Elkartzen, Errotako Gazte Asanblada, Judimendiko Gazte Asanblada, Ernai, Gasteizko Gaztetxea, Trikuarri Gazte Asanblada, Errekaleor Bizirik!, Ikasle Abertzaleak, GKK, GUET, Naturarekin Bat!, Ikasle Blokea, Arkillos etxe okupatua, Gazteiraultza gazte proiektu komunikatiboa, Okarizuko Gazte Asanblada eta Haraba! proiektu komunikatiboa\nUrriaren 15ean bulegoa itxita egongo da. Errondoko gaztetxean egongo gara. . El 15 de octubre la oficina estarácerrada. Estaremos en Errondoko Gaztetxea.\n“Ireki leihoa Kubari”, Kubaren aldeko elkartasun j...\nEtxebizitza eskubidearen alde borroka egitera deit...\nEtxarri Gaztexeak aste kulturala antolatu du


Enpresa arloko hizkuntza aztertu du Emakundek gida batean - Revista Emakunde AldizkariaRevista Emakunde Aldizkaria\nEnpresa arloko hizkuntza aztertu du Emakundek gida batean\n30/08/2011 | 0 iruzkin\nEmakundek, arlo ezberdinetako hizkuntzan, emakume eta gizonen presentzia aztertzen dutenetako azken gida argitaratu du. Oraingo honetan, Eulàlia Lledó Cunill-eren “Guía de lenguaje para el ámbito de la empresa y el empleo” (Enplegu eta enpresa arlorako hizkuntza gida) argitara eman du. Ikerketa honen ardatza, lan eta enpleguko hainbat dokumentu ezberdinak aztertzean datza. Ikerturiko materialaren artean, zenbait web daude, esaterako, Euskal Administrazioarena, Eroski eta Elkargirena: lanen edo zerbitzuren bat kontratatzeko administrazio klausulen orriak, hainbat sindikatutako dokumentuak, Confebask-en prentsa-ohar bat, edo eraso sexualak, sexuagatik erasoak eta lan erasoak prebenitzeko, tratatzeko eta kentzeko BBK-en protokoloa. Tarte bat uzten dio ere ofizio, kargu eta profesioen izendapenari eta baita lan eskaintzei.\nAztertu den material zati batean, emakumeak inbisibilitu edo baztertzen zituzten lan esparruako joerak aldatzen ari direla frogatzen da. Baina ikerturiko material gehienak, bi sexuak izendatzeko, maskulinoa erabiltzea du ezaugarri.\n23/01/2012 - 0 iruzkin\nErantzunik gabe ra(etara) “Enpresa arloko hizkuntza aztertu du Emakundek gida batean”


Sara Zozaya - Donostia Kultura\n*Azaroaren 20ko oharra: kontzrertu honetarako sarrerak agortu egin dira. Ez dira sarrera gehiago salgai ipiniko ez leihatilan ez online bidez.\nSara Zozaya bere azken lana aurkeztera datorkigu: (I). Bere unibertsoa folk-pop, lo-fi eta beats elektronikoekin uztartzen du lan berri honetan, non artistak bere giro ilun eta zintzoari eusten dion. Oso ekoizpen zaindua du, bi artista-belaunaldiren arteko zubi perfektu bihurtzen duen sonoritatea duena.\nJoaten utzi eta berriro hasteari buruzko lan bat da. Bertan, Benito Lertxundiren laguntza jaso du Benetan kantuan. Disko apurtzailea da (I), nazioarteko soinu modernoa eta euskal musika tradizioa nahasten dituena.


La Dornac - Wikipedia, entziklopedia askea.\nClaude MALAURIE (2014-2020)\n45° 04′ 55″ N, 1° 21′ 35″ E / 45.081944444444°N,1.3597222222222°E / 45.081944444444; 1.3597222222222Koordenatuak: 45° 04′ 55″ N, 1° 21′ 35″ E / 45.081944444444°N,1.3597222222222°E / 45.081944444444; 1.3597222222222\nLa Dornac (Frantzia)\nLa Dornac (Okzitania)\nLa Cassagne, Jayac, Nadaillac, Les Coteaux Périgourdins eta Terrasson-Lavilledieu\nLa Dornac (frantsesez eta ofizialki: La Dornac) Okzitaniako udalerri bat da. Administratiboki Frantziako Dordoina departamenduan dago, Akitania Berria eskualdean. 2013an 430 biztanle zituen.\n2007an La Dornac udalerrian erroldatutako biztanleak 374 ziren. Familiak 148 ziren, horien artean 40 pertsona bakarrekoak ziren (20 bakarrik bizi ziren gizonak eta 20 bakarrik bizi ziren emakumeak), 44 seme-alabarik gabeko familiak ziren, 56 seme-alabak dituzten bikoteak ziren eta 8 seme-alabak dituzten guraso-bakarreko familiak ziren.\n2007an 204 etxebizitza zeuden, 152 familiaren etxebizitza nagusia ziren, 41 bigarren erresidentzia ziren eta 11 hutsik zeuden. 199 etxeak ziren eta 3 apartamentuak ziren. 152 etxebizitza nagusietatik 132 bere jabearen bizilekua ziren, 15 alokairuan okupaturik zeuden eta 5 doan lagata zeuden; 3 etxek gela bat zuten, 5 etxek bi zituzten, 19 etxek hiru zituzten, 38 etxek lau zituzten eta 87 etxek bost zituzten. 122 etxek euren parking plaza propioa zuten azpian. 66 etxetan ibilgailu bat zegoen eta 75 etxetan bat baino gehiago zituzten.\nLa Dornac udalerriko biztanleria-piramidea 2009an .\n2007an lan egiteko adina zuten pertsonak 228 ziren, horien artean 181 aktiboak ziren eta 47 inaktiboak ziren. 181 pertsona aktiboetatik 166 lanean zeuden (90 gizon eta 76 emakume) eta 15 langabezian zeuden (5 gizon eta 10 emakume). 47 pertsona inaktiboetatik 23 erretiraturik zeuden, 8 ikasten zeuden eta 16 "bestelako inaktibo" gisa sailkaturik zeuden.\n2009an La Dornac udalerrian 155 unitate fiskal zeuden, 396 pertsonek osaturik. Pertsona bakoitzeko diru-sarrera fiskalaren mediana urteko 17.083 euro zen.\n2007an zeuden 12 komertzioetatik, 1 janari enpresa zen, 5 eraikuntza enpresak ziren, 2 ibilgailuen saltze eta konpontze enpresak ziren, 1 ostalaritza eta jatetxe enpresa zen, 1 zerbitzu enpresa zen, 1 administrazio publikoko enpresa zen eta 1 «beste zerbitzu jarduera batzuk» multzoan sailkatutako enpresa zen.\n2000. urtean La Dornac udalerrian 18 nekazaritza-ustiategi zeuden, 384 hektarea erabiltzen.\nChavagnac (1,3 km)\nGrèzes (2,5 km)\nPazayac (4,8 km)\nLa Feuillade (4,9 km)\nSaint-Cernin-de-Larche (5,0 km)\nLa Cassagne (5,3 km)\nNadaillac (5,6 km)\nJayac (5,8 km)\nWikimedia Commonsen badira fitxategi gehiago, gai hau dutenak: La Dornac\nOrriaren azken aldaketa: 25 otsaila 2019, 18:18.


31. zk., 2021eko otsailaren 12a, ostirala\nEuskal Autonomia Erkidegoak segurtasun pribatuaren arloan dituen eskumenak arautzen dituen urriaren 21eko 207/2014 Dekretuaren 11. artikuluan jasota dagoenez, beren betebeharrak betetzean nabarmentzen diren segurtasun pribatuko langileei Segurtasun Sailaren ohorezko aipamenak eman ahal izango zaizkie; ohorezko aipamen horiek merituzko ekintzen arrisku-ezaugarri bereziak, nekagarritasuna, ekimen profesionala eta gizarte-garrantzia kontuan hartuta emango dira, ofizioz edo, bestela, partikularren, langileak kide diren enpresen edo segurtasun pribatuarekin zerikusia duten beste erakunde batzuen ekimenez.\nSegurtasuneko sailburuaren 2016ko martxoaren 1eko Aginduak –Euskadiko segurtasun pribatuaren esparruan ohorezko aipamenak emateari buruzkoak– ohorezko aipamenak emateko prozedura onartzen du. Hala, segurtasun pribatuko langileei ohorezko kondekorazioak eta ohorezko sariak jasotzeko eskubidea aintzatesten die; segurtasun pribatuko enpresei, diplomak jasotzekoa; eta pertsona fisikoei, instituzioei, korporazioei, erakundeei eta establezimendu publikoei nahiz pribatuei, ohorezko plakak jasotzekoa.\nSegurtasuneko sailburuaren 2016ko martxoaren 1eko Aginduaren 8.2 artikuluak ezarritakoa betetzeko, ebazpen honen bidez iragartzen da Euskadiko segurtasun pribatuaren esparruko ohorezko aipamenak emateko prozedura, 2020ko ekitaldiari dagokionez.\nHori guztia dela eta, hona hemen emandako\nLehenengoa.– Euskadiko segurtasun pribatuaren esparruko ohorezko aipamenak emateko prozedura iragartzea, 2020ko ekitaldiari dagokionez, honako lau kategoria hauetan:\nHirugarrena.– Nolanahi ere, proposamena egiten duenak bere burua identifikatu behar du; proposatutako pertsona edo entitatea zehaztu eta, segurtasun pribatuko langilea bada, lan egiten duen segurtasun enpresa identifikatu; proposatzen den aipamenaren kategoria (ohorezko kondekorazioa, ohorezko saria, diploma edo ohorezko plaka); proposamena zer ekintzatan oinarritzen den azaltzeko memoria eta, halakorik balego, horren frogagarri den dokumentazioa.\nLaugarrena.– Kategoria guztietako aipamen-proposamenak aurkezteko epea 2021eko apirilaren 30ean bukatuko da.\nBosgarrena.– Eskabideak honako leku eta era hauetan aurkeztu behar dira:\n– Aurrez aurre: Eusko Jaurlaritzako Herritarren Arretarako bulegoetan (Zuzenean) aurkeztuko dira: Bizkaian (Kale Nagusia 85, 48011 Bilbao); Gipuzkoan (Andia 13, 20003 Donostia), eta Araban (Ramiro Maeztu 10 beh., 01008 Vitoria-Gasteiz).\n– Modu elektronikoa: Eskaerak modu elektronikoan aurkeztu beharko dira egoitza elektroniko honetan: https://www.euskadi.eus/zerbitzuak/1042605.\nb) Pertsona juridikoek bide elektronikoa baino ez dute erabiliko eskabideak aurkezteko, eta, horretarako, lehen aipatu dugun egoitza elektronikoan sartu beharko dute.\nSeigarrena.– 2021eko ekainaren 14an emango dira ohorezko aipamenak –Euskadiko Segurtasun Pribatuaren Eguna–.\nZazpigarrena.– Aipamen-proposamenen epea bukatu ondoren, Segurtasuneko sailburuaren 2016ko martxoaren 1eko Aginduaren 8.4 artikuluan jasotako ebaluazio-batzordea deituko da, ohorezko aipamen-eskaerak baloratzeko eta horiei buruzko ebazpen-proposamena egiteko.\nJESÚS MARIA ZUBIAGA NIEVA.


Cookie Politika – GIMBE\nGimberek, webgune honetan, honako lauki honetan aipatzen diren cookieak erabiltzen ditu:\nerabiltzaileak berariaz eskatutako zenbait zerbitzu emateko ezinbestekoak diren cookieak: cookie horiek desaktibatuz gero, bezeroak ezingo ditu behar bezala jaso gure edukiak eta zerbitzuak; eta\ncookie analitikoak (erabiltzaileen portaeraren jarraipena eta analisi estatistikoa egiteko), publizitatekoak (publizitate-guneak zenbait irizpideren arabera kudeatzeko; adibidez, iragarkiak bistaratzeko maiztasuna ezartzeko) eta portaerazkoak (publizitate-guneak erabiltzailearen profil espezifikoaren arabera kudeatzeko): cookie horiek desaktibatuz gero, webguneak funtzionatzen jarraitu ahal izango du.\nGURE COOKIE-AK INFORMAZIOA (*) HELBURUA Opt.-out\nBehar-beharrezkoak Saioa, erregistroa, erosketen saskiaren datuak, doako eta ordainpeko zerbitzuak bereizteko datuak Erregistroa kudeatzea. Aplikatu beharreko baldintzak oinarri hartuta erabiltzaileak eskatutako informazioaren gizarteko zerbitzuak ematea\nPublizitatea Iragarkiak zer maiztasunez erakusten diren Erabiltzaileari publizitate-iragarkiak erakusteari buruzkoak hobetzea eta kudeatzea\nHIRUGARRENEN COOKIE-AK INFORMAZIOA (*) HELBURUA Opt.-out\nNielsen SiteCensus; (Nielsen [*]) Bisita-kopurua, bisitatutako orrialde edo atalak, nabigazio-denbora, orrialdean sartu aurretik bisitatutako guneak, erabilitako nabigatzaileei buruzko xehetasunak Webgunearen trafikoari buruzko txosten estatistikoak, haren ikusleria osoa eta haren ikusleria publizitate-kanpaina jakin batean Ikusi\nAdobe Analytics -Omniture-; eta Adobe Bisitatutako webguneak eta nabigazio-denbora, gune horretara daraman webgunea, egindako bilaketak Erabiltzaileek web-orria nola aurkitzen duten, nola erabiltzen duten eta orriak ondo funtzionatzen duen jakiteko txosten estatistikoak Ikusi\nScore Card Research Nabigazio-denbora, bisitatutako webgunea eta nabigazioarekin berarekin erlazionatutako informazioa Webguneari egindako bisiten eredu orokorrei buruzko txostenak sortzea Ikusi\nPublizitatea CXense Erabiltzailearen lehentasunak, webgunearekiko interakzioari buruzko informazioa (eskatutako zerbitzua, data eta ordua), nabigatzaile-mota eta hizkuntza, kokaleku geografikoa Erabiltzaileari publizitate-iragarkiak erakusteari buruzkoak hobetzea eta kudeatzea, jada ikusi dituen iragarkiak agertzea saihesteko Ikusi\nDoubleclick Erabiltzaile bati erakutsi zaizkion iragarkiei buruzko informazioa, interesatzen zaizkionei buruzkoa eta iragarlearen web-orria bisitatu duen ala ez Ikusi\nAdmeta Erabiltzailearen lehentasunak, bisitatutako orrialdeak eta erabiltzailearen gailuei buruzko xehetasunak, klik-fluxuaren datuak Ikusi\nPortaeraren araberako publizitatea Audience Science Produktu edo zerbitzuei buruzko lehentasun edo interesen gaineko informazioa, nabigazioan zehar jasoa Erabiltzaileak erakutsitako portaeraren edo lehentasunen araberako iragarki pertsonalizatuak erakustea eta publizitate-kanpainak hobetzea Ikusi\nMedia Mind IP helbidea, sistema eragile mota, nabigatzaile-mota, bisitatutako orrialdeak Publizitate-kanpainak pertsonalizatzea eta erabiltzaileen lehentasunen araberako iragarkiak erakustea Ikusi\n(**) COOKIEAK DESAKTIBATZEA Erabiltzaileak aukera izango du —noiznahi— zehazteko zer cookiek funtzionatuko duten webgune honetan. Honela:(*) Cookie hauen bidez erabiltzailearen gailuari buruz lortutako informazioa zure datu pertsonalekin konbinatu ahal izango da soilik baldin eta webgune honetan erregistratuta bazaude.\nExplorer, hemendik: http://windows.microsoft.com/es-es/windows7/how-to-manage-cookies-in-internet-explorer-9\nAurreko taulan cookie bakoitzarekiko adierazitako opt-out-eko sistema espezifikoak (gerta daiteke sistema horiek “baztertze”-cookie bat instalatzea zure gailuan, zuk desaktibatzea aukeratzen duzunean funtziona dezan); edo\nhirugarrenen beste erreminta batzuk, online eskuragarriak, erabiltzaileari aukera ematen diotenak bisitatzen duen webgune bakoitzean cookieak detektatzeko eta haiek desaktibatzea kudeatzeko (adibidez, Ghostery: http://www.ghostery.com/privacy-statement, http://www.ghostery.com/faq).\nGimberek ez du bere gain hartzen cookie-politika honetan sartuta dauden hirugarrenen pribatutasun-politiken edukiaren eta egiazkotasunaren ardura.\nCookie-politika honi buruzko zalantzarik baduzu, Gimberekin harremanetan jar zaitezke helbide honen bidez: info@gimbe.es.


NOR GARA? | ADELA Euskal Herria\nADELA 9 NOR GARA?\nADELA EUSKAL HERRIA (ADELA E.H.) Alboko Esklerosi Amiotrofikoari lotutako Elkarteen Federazioa da, Probintzietako Elkargoek osatua: ADELA Arabakoak, Bizkaiakoak eta Gipuzoakoak.\nEz da etekinak bilatzen dituen erakunde bat, eta izena Eusko Jaurlaritzaren Erregistroan emana du, ezaugarri hauen pean: FD/G/00085/1997, zeintzuk Eusko Jaurkaritzaren Erabilpen Publikotzat ere har litezkeen, Justizia, Enplegu eta Seguritate Sozialaren data honetako dekretuaren bidez: 2003-VII-22.\nADELA E.H.-ren Historia 1993-an sortzen da —urtearen bukaera aldean— , noiz eta forma ematen hasten zaion Erakunde bat egiteko ideiari: Erakunde bat, bai, bere garrantzia eta bere entitatea izango duena, eta gai izango dena, bai instituzioei eta bai gizarteari berari ere aldarri egiteko, mundu guztiak jakin dezan zer eskubide dituzten AEA-k jota dauden gaixoek.\n1994-ean, Gipuzkoako Alboko Esklerosi Amiotrofikoaren Erakundea sortzen da; 1997.ean, berriz, Bizkaia eta Arabakoari ematen zaie bide. Urte berean —1997-ko Martxoaren 19-an, zehatz-mehatz—, hiru erakunde probintzialak bakarrera biltzen dira Donostian —San Sebastián/(Gipuzkoa)—, (ADELA E.H.) izenpean.\nADELA E.H.-ren sorrerak lau helburu nagusi ditu:\nAhots berri baten jaiotza gizartean: AEA-ren inguruan pertsonalki bizi duen jendearena.\nOsakidetzarekin bat egitea lortzea, laguntza neurologiko zentralizatuari bidea emanez, laguntza medikoen zerbitzuak batuz —hala nola fisioterapeuta, logopeda eta psikologoenak—, eta prestazio asistentzialak hobetuz, betiere.\nLaguntza teknikoak erdietsi eta autolaguntzako taldeak bultzatzea.\nGure hurbileko testuinguruan, beharrezkoa duen pertsona orori iristaraztea, ahalik eta erarik onenean.\nAraudietan jasotzen den bezala, honako hauek dira ADELA EUSKAL HERRIA-ren xedeak::\nAEA-k jotako gaixoen bizi-kalitatea hobetzea, haien aldeko ekitaldiak bultzatuz.\nHarako eta honako bideak lantzea, AEA-k jotako gaixoek eta haien familia-kideek ahalik eta emaitzarik onenak berengana ditzaten, ea, horrekin batera, epeak eta problemak gutxiagotzen dituzten.\nAEA-k jotako gaixoak edo gaixotasunarekin interesatua edo kezkatua dagoen jendea elkartzen ahalegintzea, era koordinatuan lan egin dezaten, irtenbideen bila betiere.\nGaixoei eta haien familia-kideei eman beharreko informazioa ematea, ahalik eta modurik xumeenean: aholkuak eta baliabideak eman, gaixotasunak eragindako kalteei aurre egin ahal izateko; laguntza teknikoak eman, orientabideak… elbarriekiko ardura, etxeetara egin beharreko bisitaldiak, e.a.\nBai iritzi publikoa eta bai instituzio pribatuak ere sentsibilizatzea, gaixotasun honek gaixoei eta gaixoen ingurumariari eragin diezazkiokeen kalte familiar eta sozialak aintzakotzat hartuz.\nElkarteekin edo/eta hainbat eta hainbat Entiterekin kooperatu eta elkarlana bultzatzea, bizi-kalitatea jomugatzat hartuz, gabetasun fisikoa duten gaixoen kasuan zer esanik ez.\nLabur esanda, ADELA EUSKAL HERRIA-ren egitekorik garrantzitsuena zera da, AEA-k jotako gaixoen bizi-kalitatea hobetzea, baita gaixoen ingururik hurbilekoena ere. ADELA EUSKAL HERRIA-ren zereginik inportanteena gaixoei, etxekoei eta hurbileko jendeari zuzendua da. Lanerako programak ere haiei zuzendutakoak dira, baina badira beste programa eta beste proiektu batzuk, osasun-langile profesionalei, instituzio publikoei, agente sozialei, eta gizarteari, oro har, zuzenduak … mundu guztiak jakin beharko bailuke, AEA-k jotako erien egoeraren berri.\nADELA EUSKAL HERRIA-tik garatzen diren egitekorik behinenak honako hauek dira:\nArreta Zuzena proiektuaren bidez, honako funtzioak garatzen dira:\nOng Etorria: Gaixoekin, etxekoekin eta Erankudeak beregana ditzakeen pertsona irizkideekin lehen kontaktuak finkatu. Etxekoekin egindako kontaktu hauetan, premiazko premiak detektatzen dira. Informazioa, Orientazioa, Aholkuak: osasun-baliabideak, sozialak, e.a. Kudeaketaren nondik-norakoak finkatu, elbarritasunak eta baliaezintasunak tramitatzeko bidean jarri, material informatiboa gorde eta zaindu, bai AEA-k jotako gaixoei buruzkoa eta bai gaixotasunaren garapenari buruzkoa ere. AEA–k jotako gaixoei eta haien familiei eman beharreko sostengua eta laguntza ematea, eskakizun indibidual orotan bizi-kalitatea aintzakotzat hartuta, betiere.\nKoordinazioa: pertsona gaixoekin arreta eta zaintza bultzatzen ari diren profesional guztiekin, izan dezaten, betiere, gaixoen egoera zehatz-mehatzaren berri.\nJarraipena: oso inportantea da bai gaixoen eta bai etxekoen segimendua egitea, zeren, gaixotasun hau berezia delarik, aurrera eta aurrera egin baitezake:\nesan nahi baita behar-beharrezkoa dela argi-argi ibiltzea beti, gaixotasunaren parametroak noiznahi alda daitezkenez gero.\nEtxekoentzako Auto-laguntza Taldeak\nADELA E.H.-ren alde lanean ari diren Auto-laguntza taldeek AEA-k jotako gaixoak dituzte zainpean, etxeko laguntzaileak ere zaintzen dituzte, eta, bereziki, zaintzaile nagusia, zeina, lehen istantzian, gaixoaren egoeraz arduratzen den.\nTalde hauen helburua elkarri laguntzea da, esperientzak trukatu, esperantzak, orientatu eta orientatuak izan, bideekin asmatu… edo bi hitzetan, zera esan, foro hauek ezin-hobeak direla, edozein informaziotara iristeko. Kontua, finean, familiak heztea edo berreztea da, jarraibide batzuk izan ditzan, gaixoen bizi-kalitateak gora egin dezan, inguruak ere halatsu.\nAuto-laguntza taldeek bilatzen dituzten helburuak honako hauek dira: informatu, hezi, laguntza afektibo-emozionalak lantzea, eta, horrezaz gain, estres- edo antsietate-kasuetan, funtsezko elementu prebentibo bihurtzea.\nGaitzak jotako pertsona eta beronen familia\nErrehabilitzaile profesionalek bideratutako zerbitzuak dira —fisioterapia, logopedia, lanbide-terapia eta psicologia—, eritasunak eragindako gaitasun-ezak eta elbarritasunak arindu ditzaketenak, baita osasun-ongizateak eragin ere, osasunaren goitik-beherakoak geldiaraziz. Horretarako, metodo eta jarduera espezifikoak erabiltzen dira, autonomia pertsonal, sozial eta gorenak erdiestera bidean.\nMUNDUKO EGUNA (ver más…)\nADELA E.H. aldizkariaren Edizioa\nALDIZKARIA (gehiago begiratu…)\nADELA EUSKAL HERRIA-k baditu laguntza tekniko batzuk, mailegu gisa bana daitezkeenak, eritasunak jota dauden gaixoen artean. Laguntzen artean, honako hauek azpimarra daitezke:\nNORA EZEAN IBILTZEKO LAGUNTZAK\nGURPIL-AULKIAK: TARTEKOAK ETA HANDIAK\nBAINUONTZIKO JARLEKU BIRAKARIAK\nDUTXAREN BIZKARRALDERIK GABEKO AULKITXOA\nPLASTIKO MALGUZKO TRANSFERENTZIA TAULAK\nBIHURGUNEDUN TAULA ZURRUNA\nBERMEPEKO EKIPO INFORMATIKOA\nGARAIERAN EGOKITU DAITEKEEN MAHAIA\n“BIPAP” MOTAKO HAIZAGAILUA


Zergatik prestatu pasta "al dente" erara? | Consumer\nZergatik prestatu pasta "al dente" erara?\nIraupen luzeko kirolak egin behar direnean, garrantzitsua da pasta-plater bat janez gero platera "egunean" egotea.\narabera: Astelehena, 2006ko uztailaren 31\nHauek dira kirolariak eta kirola egiteko ohitura dutenak:\njakin badakite karbohidrato ugari behar dutela\ndieta. Elikagai horiek energia bihurtzen dira pixkanaka\negiten den esfortzu fisikoaren arabera.\nKarbohidratotan aberatsa den elikagaia, kirola egiten dutenek asko kontsumitzen dutena:\npasta mota guztietan: makarroiak, espagetiak eta antzekoak. Hala ere,\npasta karbohidratoen iturri bikaina izan dadin, ez da\nedozein modutan egosten eta jaten; gakoa\norea egin behar den jarduera fisikora egostea.\nIraupen luzeko ariketak\nBeti esan izan da pasta “al dente” geratu behar dela. Baina, zer\nhau esan nahi du? Honela definitzen da:\nkanpoan eta barruan, zati txiki bat erdigordina da, eta\nmurtxikatzean pixka bat gogorra egiten du. Horregatik, pertsona batzuek nahiago dute\npasta egosiena hartu. Hala ere,\nkirolariaren elikadura; kontua ez da pasta\nmahaikidea. Pasta prestatzeko moduak garrantzi berezia du kasu hauetan:\nlehiaketaren arrakastari eragin diezaioke.\nIraupen luzeko ariketak egiteko, maratoia edo lasterketa, esaterako.\ntxirrindulariak, pasta “al dente” hartzea komeni da. Horrela prestatua\nindize gluzemikoa txikia da, eta egonkorragoak dira\nglukosa-mailak. Indize hori kantitatea erlazionatzen duen neurria da\nodolean areagotzen den azukrea, hurrengo bi edo hiru orduetan\nkarbohidrato ugariko elikagaiak hartzea. “Al dente” pastarekin,\norganismoak berak administratzen ditu bere erreserbak, eta karbohidratoak askatzen ditu.\npasta pixkanaka. Aldiz, pasta gehiegi egosten bada,\nindize gluzemikoa handiagoa da eta glukosa lehenago iristen da odolera. Kasu horretan, ariketa iraupen luzekoa bada, kirolariak nekatzeko arriskua izan dezake denbora baino lehen, edo txori bat izateko arriskua. Orearen eragozpena\n“al dente” da pixka bat zailagoa dela digeritzea\npasta oso egosia.\nNola lortzen da pasta “al dente”?\nPasta egostea oso prozesu sinplea izan daiteke, beste teknika batzuekin alderatuz gero\nsukaldean. Hala ere, pasta “al dente” edo bere puntuan prestatzea\nsukaldaritzako gutxieneko ezagutzak behar ditu, edo trikimailu batzuk aplikatu\n“Al dente” orea lortzeko prozesu ideala honela laburbiltzen da:\nhonela: 100 g pastako litro bat ur behar da janaria prestatzeko,\ngutxi gorabehera zenbat ur berotu behar den lapiko batean. Uretara\negosi, olio txorrotada bat bota eta irakiten hasten denean,\ngatz-eskukada bat. Urak irakiten duenean, pasta gehitu eta\nnoizean behin mugitzen da, apelmace ez dadin eta pasta solte gera dadin.\nPasta “al dente” dagoela detektatzeko, lapikotik atera behar da.\nunitate bat, eta egiaztatu barruan pasta gordinaren hari txiki bat geratzen den.\n-kolore desberdinekoa-. Hori oso argi ikusten da makarroien kasuan.\nerditik zatitzen direnean. Trikimailu horrek honetarako ere balio du:\nespagetiak, haientzat beste trikimailu bitxi bat bada ere.\nBaldosazko horma baten kontra espageti bat jaurtitzen bada eta horma hori gelditu egiten bada\nitsatsita, pasta “al dente” dagoela esan nahi du. Une horretan,\nlapikoa sutatik atera eta orea xukatu daiteke, ondu dadin.\neta beharrezko osagaiak gehitu.\nKirolariaren elikaduran, kontua ez da pasta mahaikidearen gustura egostea. Pasta prestatzeko moduak garrantzi berezia du lehiaketaren arrakastan eragina izan dezakeenean. Iraupen luzeko ariketetarako, maratoia edo txirrindulari-lasterketa, adibidez, pasta "dente" erara hartzea komeni da. Horrela kozinatuta, indize gluzemikoa txikia da, eta glukosa-mailak egonkorragoak dira. Indize horrek karbohidrato ugariko elikagaiak hartu eta hurrengo bi edo hiru orduetan odolean zenbat azukre handitzen den adierazten du. "Al dente" pastarekin, organismoak berak administratzen ditu bere erreserbak, eta pixkanaka askatzen ditu karbohidratoak pastatik.\ndente índice-eu iraupen larga-eu pasta-eu


Argia :: Gure elikaduraren kontrola berreskuratuz\n2013ko maiatzaren 24a | Azken eguneraketa 15:45 astekaria\nAsteko gaia Elikadura burujabetza\nGure elikaduraren kontrola berreskuratuz\nNondik heldu da jaten duguna? Nork eta nola ekoizturik? Gero eta ugariagoak dira bertako nekazaritzan oinarrituta elikadura osasuntsua bermatzeko abiarazitako ekimenak. Horietako biren esperientzia jaso dugu eta elkarrizketa mamitsua egin diogu Mixel Berhokoirigoin Euskal Herriko Laborantza Ganbarako lehendakariari.\n2012-09-09\t2 0 Tweet\nPedro Alberdi BasHerri mugimenduko koordinatzailea (ezkerrean) eta ekimenean parte hartzen duen Harkaitz Portularrume baserritarra, Usurbilgo baratzeetan. “Munduko laborari guztiek badute eskubidea beren herriaren elikadura ekoizteko bertako baldintzetan –lekuko laborantza moldearekin, ohiturekin eta aukerak aprobetxatuz– eta bertako proiektu politikoaren barruan. Beraz, guk ere Euskal Herrian gure herriaren elikadura hornitzeko eskubidea dugu”. Mixel Berhokoirigoin-en hitzak dira horiek, Euskal Herriko Laborantza Ganbarako lehendakariarenak. Hain justu, eskubide horrek akuilatuta eta aldarrikapena praktikara eramanez, hainbat dinamika eta proiektu jarri dira martxan azkenaldian.\nBasHerri: lekuko ekoizle eta kontsumitzaileak\nEHNEk eta Biolur nekazaritza ekologikorako elkarteak elkarlanean abiarazi zuten Gipuzkoan BasHerri mugimendua. Xede argia du, elikaduraren kontrola berreskuratzea, hots, zer jan nahi dugun erabakitzea, elikagai horiek nork, non, nola eta zein baldintzetan ekoiztuak diren jakinda. Horretarako, agroekologiaren bidea sostengatzen dute. “BasHerri mugimendutik bilatzen dugun nekazaritza eredua gizartearen beharrei erantzuten diona eta natura errespetatzen duena da, hau da, lurrari eta herriari loturiko nekazaritza iraunkorra”, azaldu du Pedro Alberdi mugimenduko koordinatzaile eta EHNE sindikatuko kideak.\nLekuko ekoizleak –baserritarrak– arduratzen dira produktu ekologikoak ekoizteaz, eta kontsumitzaileak tokiko herritarrak dira. Zuzeneko salmentaren bidez funtzionatzen dute kontsumo talde hauek eta herritarren eta baserritarren beharrak asetzen dituen elkartrukean gauzatzen da: Baserritarrak astero ekoitzitako garaian garaiko produktuez (barazkiak, fruta, ogia, arrautzak, esnea, oilaskoa, mermelada, sagardoa…) osaturiko otarra prestatzen du eta toki eta ordu zehatz batean taldeko kideei, herritarrei, eramaten die. Familia bakoitzak bere beharren arabera zehazten du kontsumoa (otarre osoa edo erdia), eta hala, hileroko kuota finkatzen dute. “Baserritarren eta herritarren artean botere harremana nagusitu beharrean, ‘nik ordaintzen dizut eta nik exijitzen dizut’, batera doaz eta harreman zuzena dute”, azpimarratu du Alberdik.\nHurbileko hartu-eman hori lantzeko erabiltzen diren bideak anitzak dira: hala nola, baserrietara bisitak, hileroko batzarra (baratzearen egoeraz hitz egiteko, ekoizpenean sortutako gorabeherez, errezetez, kide edo produktu berriez…), auzolanak, BasHerri topaketak, ikastaroak eta jardunaldiak. “Hiru hiletik behin taldekideak nire baratzera etortzen dira eta jaten dutena bertatik bertara nondik datorren ikusteaz gain, zerbait ereiten dute”, azaldu digu Harkaitz Portularrumek, mugimenduan parte hartzen duen Usurbilgo baserritarrak. Duela bi urte emazteak animaturik eta lagun batek lur-saila zuela baliaturik ekin zion baratzean lan egiteari. Lur-sail handia du Usurbilgo Aginaga auzoan, eta bertan garaiko hainbat eta hainbat produktu aurki daitezke. Egun, bi talde dauzka Donostian eta horietan 50 familiaren beharrak asetzen ditu.\n"Kontsumo taldeen bidez aldarrikatu nahi dugu elikadura osasuntsuak eta bertako nekazaritzak ez dutela zertan luxu izan behar eta kalitate oneko elikagaiak jatea herritar orok dugun eskubidea dela" Pedro Alberdi, BasHerri\n"Aramaion ditugun baliabideen ustiapen egokia eginez gero, gure beharrak asetzeaz gain lanpostu lokalak sor ditzakegu eta bertako ekonomia indartu" Aitor Larra�aga, Baserri Barri\nGertutasuna, konfiantza eta konpromisoa\nKontsumo taldea ez da soilik merkaturatze eredu bat, filosofia oso bat du atzean. Alberdiren iritziz, “baserritarren eta herritarren arteko harreman zuzenari esker gertutasuna sortzen da, konfiantza eta konpromisoa, eta lotura hori kanpotik etortzen ahal den edozein kontrol baino eraginkorragoa da”. Hori da hain justu Portularrumek gehien baloratzen duena. Horren adierazle iazko azaroan –uholdeak eta ondorengo izotzaldiak tarteko– baratzeko produktu guztiak galdu zituela gogoan du, eta herritarrei horren berri ematerakoan ez ziotela inongo arazorik jarri eta kuota berdin ordaindu ziotela dio, “jakitun zirelako egoera horren aurrean ezin zela ezer egin”.\nGipuzkoan lehen kontsumo taldea, Uztaro, duela zazpi bat urte sortu zen Beizaman, kooperatiba egituran oinarrituz. Ondotik Arrasateko kontsumo taldea etorri zen orain hiru urte, eta harrezkeroztik ugaritu egin da salmenta zuzeneko sistema. “Gure lurretan ez ditugun produktuak ere ekartzen ditugu, baina kasu horietan ere salmenta zuzenaren filosofia izan dezaten bilatzen dugu”, azaldu du EHNEko kideak.\nGainera, egonkortasuna bermatzeko eta gazte jendea sektorera erakartzeko aukera ona dela azpimarratu du Alberdik. “Betidanik gustatu izan zait bertako elikagaiak erosi eta kontsumitzea, kalitate oneko produktuak bermatzen dituelako, eta gainera, sistema honek baserrien etorkizuna ziurtatzen lagun dezake”, baieztatu du Karmele Alvarezek, Donostiako Amara auzoko kontsumo taldeko kideak. Taldean parte hartu nahi duenak EHNErekin harremanetan jartzea baino ez du.\n“Kontsumo taldeen bidez aldarrikatu nahi dugu elikadura osasuntsuak eta bertako nekazaritzak ez dutela zertan luxu izan behar eta kalitate oneko elikagaiak jatea herritar orok dugun eskubidea dela”, dio Alberdik. Beste alorretan ere eragiten jarraitu behar dela gaineratu du; hala nola, azokak sustatuz edota jangeletan bertako produktuak eskainiz. Azken horren adibide dugu Larrabetzuko jangelan martxan jarririko esperientzia (ikus Argiaren 2225. zenbakia).\nBaserri Barri, Aramaiotik aramaioarrentzat\nAraban, duela bost urtetik hona mamitzen ari da Aramaioko Baserri Barri (ABB) proiektua. Bertako produktuak sustatzeko eta herritarren beharrak herritik bertatik asetzeko abiarazi zuten landa garapenerako ekimena. Mugimenduaren hastapena sagarrak ekarri zuen. Alferrik galtzen utzi beharrean horri probetxua atera nahian hainbat baserritar Aramaioko Sagarzaleen Elkartean (ASE) batu ziren eta produktuaren kalitatea hobetzeko eta kopurua handitzeko beharrezko makineria erosi eta zukua eta sagardoa egiteari ekin zioten. Sagarzaleek abiarazitako ekimenarekin bat egin zuten beste baserritar batzuek –tartean nekazariek, esne ekoizleek eta abeltzainek–. Egun, ekimenean zuzenean 50 bat lagunek hartzen dute parte (1.500 biztanle inguru ditu Aramaiok), baina zeharka herriko ia eragile guztiak daude inplikatuta, baita Udala bera ere.\nXede nagusiak hizpide, Aitor Larrañaga Baserri Barri proiektuko dinamizatzaileak elikadura burujabetzaren gaia jarri du mahai gainean. “Aramaioarren elikadura burujabetza poliki-poliki berreskuratu nahi dugu”. Hala, ia baserri guztietan dagoen etxerako ekoizpena baliatu, gehiena naturala (barazki freskoak eta eraldatuak, fruta, esnea, gazta, ogia, eztia…), eta etxerako janaria etxean bertan ekoizteko ohiturari eustea erabaki dute. Aurrera begira, ekoizpena emendatu nahi dute, janaria ekoizteko baliabiderik ez duten aramaioarrek ere herriko jakiak eskura izan ditzaten. Baserritarrek euren lanerako beharrezko dituzten azpiegiturak Udalak errazten dizkie. Elikadura burujabetza bermatzea ez ezik, energia burujabetza lantzea eta Aramaioko ondarea berreskuratzea ere badira finkatu dituzten xedeak.\nIndustrializazioaren aurrean, baserriko kultura bizirik mantentzea lortu dute Arabako herrian, jakitun direlako landa eremuak asko duela eskaintzeko. “Aramaioarrok bizi dugun egoera sozioekonomikotik abiatuta sortutako proiektua da. Adibide moduan balio dezake beste herrietarako, baina bakoitzak bere egoerara egokituriko ekimena garatu beharko luke”, adierazi digu Larrañagak. Beraiek, hain justu, adibide izan dituzte inguruko herrietako esperientziak, Zeraingoa, Ezkio-Itsasokoa, Beizamakoa eta Lasturrekoa, kasu.\nBaserri Barrik harrera ezin hobea izan du herrian, baita kanpoan ere. Horren erakusle dira inguruko herrietatik jaso dituzten bisitak, “eta horrek herritarrei autoestimua eta lanerako gogoa pizten die”, aitortu du dinamizatzailek. “Gaur egun gailentzen den merkatu libreak bertan sor ditzakegun produktuak kanpotik ekartzera eraman gaitu eta horrek zuzenean gure ekonomian ezkorki eragiten du. Aramaion ditugun baliabideen ustiapen egokia eginez gero, gure beharrak asetzeaz gain lanpostu lokalak sor ditzakegu eta bertako ekonomia indartu”. Larrañagak, gainera, uste du krisi garaiak onak direla honetaz guztiaz jabetzeko eta ideia berriak landuz egiazko alternatibak sortzeko. Azken finean, alternatiba hauek guztiek gogorarazten digute geure burua zaintzeko eta gure etorkizuna bermatzeko lehen-lehenik nahitaezkoa dela lurrak, abereak eta elikagaiak zaintzea.\nMixel Berhokoirigoin: Euskal Herriko Laborantza Ganbarako presidentea\n“Elikadura burujabetzak gizarte batentzat ahal denautonomia guztia lortzea suposatzen du”\nMixel Berhokoirigoin (Gamarte, Nafarroa Beherea, 1952) Ipar Euskal Herriko laborantzako erreferentzia nagusietako bat da. ELB sindikatuaren sortzaileetako bat eta sortu zenetik hona Euskal Herriko Laborantza Ganbarako (EHLG) presidentea. Halaber, Cónfederation Paysann-eko idazkari nagusia izan zen, bai eta Vía Campesina-ko partaide ere. Elikadura burujabetzaren inguruan hausnartu dugu berekin.\nElikadura burujabetzak zein aldagai hartzen ditu kontuan?\nElikadura burujabetza alternatiba izan dadin ikuspegi eta kontzeptu orokorretatik partitu behar da. Lekuko elikadura burujabetza lehen-lehenik laborantza politikari loturik dago eta gaur egun politika gehienak –batez ere herrialde aurreratuenetan– OECD-k (Ekonomia Lankidetza eta Garapenerako Erakundea) finkaturiko merkatu librearen kontzeptuan oinarrituta daude: merkataritzari oztoporik ez jarri, produktuak liberalizatu eta munduan zehar ekoizpena lokalizatu gutxienik kostatzen duen lekuetan, kontuan hartu gabe tokian-tokiko arazo eta baldintza sozialak. Hori da liberalizazioa eta egungo Europako laborantza politika koadro horretan kokatzen da osoki. Duela 50 urte Europako laborantza politika bere eremuko biztanleak elikatzera bideratua zegoen, baina hori lortu zelarik (duela 20 urte) norabidea aldatu eta Europak mundu mailako merkatuetan jokatu behar zuela pentsatu zen, eta hortaz, liberalizazio prozesu bat eman zen. Eta hori osoki elikadura burujabetzaren aurka doa; mundu mailako merkatuen arabera ekoizpenak eta laborantzak antolatzeak erran nahi du kantitate industrialak egiten diren ekoizpenetan behar dela sartu, eta, horrek munduko herrialde bakoitzaren espezializazioa eta elikadura mota guztien uniformizazioa dakar. Hori lortzeko laborantza industrializatu behar da.\nKontrara, elikadura burujabetzak zonalde bakoitzean aniztasun bat –ez espezializazioa– lortu behar dela erran nahi du, lekuko biztanleek behar duten elikadura. Beraz, lekuko biztanleen beharra da lehentasuna eta ez nonbaiteko merkatu batek eskatzen duena. Era berean, ekoizleak eta kontsumitzaileak hurbiltzen ditu, euren arteko tartea laburtuz. Beraz, horrek ardura inplikatzen du ekoizteko ereduaren eta kalitatearen inguruan. Aldiz, mundu mailako merkatu anonimo batentzat eta ezagutzen ez dituzun kontsumitzaileentzat ekoizpen bat egiten baduzu ez dakizu zure lanaren ondorioa zein den. Hortaz, elikadura egitearen ekintza deshumanizatzen da, ardura kentzen da, eta laboraria bere oinarrizko eginbideetatik urruntzen du.\nElikadura burujabetza modu ezberdinetan plantea daiteke: estatu batek arau batzuk ezarriz, edo modu autogestionatu eta autonomo batean herrika edo auzoka landuz. Zein ereduren aldekoa zara?\nBiak behar ditugu. Bada lege batzuk erabakitzen dituen koadro politikoa eta ezin da inor inon hark inposatzen dituen baldintzetatik atera. Egia da alternatiba eraikitzea posible dela –baldintza batzuekin zenbait lekutan–, baina ene ustez beti gauza minoritarioa izango da. Guk nahi badugu elikadura burujabetza denentzat balio duen alternatiba orokor bat izatea koadro politikoa aldatu behar dugu lehenik. Eta lehen egitekoa da onartzea herrialde bakoitzak lekuko produktuen bidez tokiko jendea elikatzeko eskubidea duela –behartu gabe–, eta hori, lehentasuna dela kanpotik etortzen diren produktuen aurrean. Beraz, horrek erran nahi du koadro politiko horrek kanpotik etortzen diren produktuetatik zaintzeko eta konkurrentziak mugatzeko aukera eman behar duela. Izan ere, kanpotik sartzen diren ekoizpenekin, bertako ekoizpenak txikitzen edo apaltzen dira. Munduko zonalde garatuenek, laborantza ekoizpen aldetik, behar ez dituzten produktuak saltzen dituzte mundu mailako merkatuetan -merke batzuetan-, eta beste herrialdeetako laborantza eta laborariak ezin bizirik ezartzen dituzte, bai eta bertako elikatzeko ohiturak aldatu ere. Hala, gero biztanleek kanpoko produktuak eskatzen dituzte. Alta, herrialde bat ekoizpen sail batean indartsua baldin bada ez du esan nahi beste herrialde batekiko oldarkorra izan daitekeenik. Ez da posible bere buruarentzat eskubide batzuk galdegitea, eta bitartean, beste herrialde batzuekin oldarkorra izatea\nBeraz, elikadura burujabetzaren lehen baldintza politikoa da eta eskubide horrek onartua izan behar du kontzeptu gisara nazioarte mailan. Nolanahi ere, beste baldintza batzuk ere badira, hala nola, baldintza teknikoak: logistika, ikerketa, garapena, esperimentazioa, ekoizteko sistemek lekuko ekosistemari, klimari eta lurrari behar dute egokituak izan, haziak, abereak eta landareak lurrari lotu behar zaizkio… Horrek erran nahi du globalki hartuta elikadura burujabetza aniztasunean oinarritzen dela, laborantza egokitu bat galdegiten duelako, lekuko arrazak, barietateak, landareak aintzat hartuko dituena. Horren beharra belaunaldiz belaunaldiko esperientziak erakutsi du, nahiz eta liberalizazioaren eta mundu mailako merkatuaren eta espezializazioaren izenean horrekin hautsi nahi izan den.\nEkoizteko ereduari dagokionez, lekuko agroekologia baldintzetara moldatua izan behar du eta hori laborantza iraunkorrean behar da kokatu. Lur guztiek ez dute gaitasun bera, baina hori bai, argi utziz gosete handiena dagoen herrialdeetako lurrak ez direla nahitaez lur pobreenak. Koadro politikoak ezartzen du desberdintasuna batetik bestera.\nMerkataritza liberalak bere oinarri eta baldintzak dituen moduan, elikadura burujabetzan oinarritzen denak ere bereak izan behar ditu: koadro politiko propioa, printzipioak, lehentasunak eta ekoizteko sistemak. Herrialde guztietan badaude aukerak, mugak dauden moduan –posible ez edo zailak diren alderdiak–. Laborantza iraunkorraren baldintzetako bat da ahal bezainbat baliatzea lekuko abundantziak eta lekuan mugatua dena ekonomizatzea. Euskal Herriaren kasuan, zer badugu asko? Mendia eta belardiak. Beraz, hemen asmatu behar dugun laborantza eta hazkuntza motak behar du ahal bezainbat baliatu hori. Horrek ez du esan nahi elkartrukea eman behar ez denik, elkartrukea autonomiaren oinarrietako bat baita.\nAutonomia aipatu duzula eta, elikadura subiranotasunaren bidez gizarteak autonomia lortzen duela esango zenuke?\nElikadura burujabetzak gizarte batentzat ahal den autonomia guztia lortzea suposatzen du, baina kontuan izanda ez dela autonomia osoa posible eta beharbada ez dela bilatu behar ere. Autonomia ere bada herrialde bakoitzak erabakitzea zer trukaketa nahi duen bestearekin. Ez da horma baten barruan eta mundutik isolatua bizitzea ekonomikoki. Funtsean, guk hemen ditugun potentzialei lehentasuna ematea -eta laborantza horri egokitzea- eta beste herrialdeekin produktu aldetik behar dugun trukaketa hautatzea dira autonomiaren oinarriak.\nIparraldean laburbilduz bi zona desberdintzen dira: mendi zona hazkuntzaren, eta bereziki, ardiaren inguruan bizi dena (Donibane-Garazi, Baigorri eta Zuberoa), eta, beste zonalde bat txikiagoa dena eta nagusiki zerealak egiten dituena (Amikuze, Bidaxune…). Lehen zonaldean ikusten dugunez, hazkuntzaren alorrean baserriak ez dira elikadura aldetik autonomoak eta kanpotik ekartzen dute ardi eta behientzat janaria, kasu batzuetan gainera urrutitik, Frantzia iparraldetik. Zereala dagoen zonaldera joaten bagara, zati bat bertan kontsumitzen dute eta bestea Baionako portura doa urrutira joateko. Beraz, bi gauza kontraesanean badira eta begi-bistan uzten du Iparraldeko bi zonaldeen artean elkar trukaketak eta partaidetasunak behar direla. Hurbileko merkatu bat egin behar da –zentzu horretan ari gara arauak lantzen– eta horrek lurraldeari autonomia eta balio gehigarria ematen dizkio. Geroari begira, autonomia da gero eta liberalizatuagoa eta zabalagoa den mundu honetan, segurtasuna eta bizitzeko posibilitate bat ukaitea. Beraz, laburbilduz, elikadura burujabetza kontzeptu orokorra da eta baldintza politikoak eta teknikoak eskatzen ditu, ekoizteko eredua erabakitzeko aukera izatea eta autonomia ahal den neurrian baserri bakoitzak eta batez ere lurralde bakoitzak izatea, baina beti ere elkar trukaketak onartuz.\nIparraldean elikadura burujabetzaren ildora zein alor ari zarete lantzen?\nAMAP kontsumo taldeetan oinarritzen den sistema duela hamar bat urte sortu zen, eta egun garatzen ari da Iparraldean; bere forman aldatzen joango da, oinarria bere horretan mantenduko den arren. Instalatzen diren laborari berriek salmenta zuzenera bideratzen dute gutxienez euren ekoizpenaren zati bat. Salmenta zuzena osoki elikadura burujabetzaren erdian kokatzen da –lekuko kontsumitzaileak, ekoizleak eta ekoizpena–, baina elikadura burujabetza ez da bakarrik salmenta zuzena, ez baita alternatiba orokorra ene ustez. Gizarte eredu kontzentratu batean bizi gara Iparraldean, hirietan kontzentratzen da jendea, eta hortaz, salmenta zuzenean ezin da dena egin, ez da posible ez teknikoki, ez energetikoki.\nElikadura burujabetza zinez gauzatzeko lurraldeko zirkuitu ekonomikoak egokitu behar dira. Gaur egun ez daude antolatuta bertako ekoizpenak bertako kontsumitzaileei eskaintzeko, eta horrenbestez, estrukturazio hori ezinbestean aldatu eta ekonomia berlokalizatu behar dugu. Guk EHLGtik zentzu horretarat lan bat abiarazi dugu, eta bi sail horri begira lanean ari dira une honetan. Bata ogia edo pastelak egiteko irina hemen bertan egitea da, Iparraldean kontsumitzen den irin guztia kanpotik etortzen baita. Duela lau urte hasi ginen egiteko hori lantzen jendearen aldetik nahikeria hori badagoela ikusirik, eta hortaz, bertako irina egiteko teknikak berriz menperatzen hasi gara. Horren emaitza Euskal Herriko ogia izanen da.\nBigarren lan ildoa behiaren haragiari loturikoa da.Hemen kontsumitzen dugun haragiaren %80 inguru kanpotik etortzen da eta ekoizpenaren %80 inguru kanpora doa; zirkuitu ekonomikoak, kooperatibak eta enpresak horren arabera antolatuta daude. Beraz, erabaki dugu behi haragiaren zirkuitu bat egitea: aberea hemen sortu, hazi eta hil. Abere hori hazteko araudi batzuk ere ezarriko ditugu. Behiak dituzten laborari batzuek salmenta zuzenean saltzen dute haragia, baina aipaturiko zirkuitu hori antolatzen badugu, izango dira beste laborari batzuek zirkuitu horren bitartez salduko dutenak.\nBatzuetan, baina, bertako produktuak garestiagoak izaten dira kanpotik etorritakoak baino. Ez al da hori oztopo kontsumitzaileak bertakoaren aldeko apustua egiteko?\nEgia da batzuetan tokiko produktuak kanpotik sartzen direnak baino karioagoak direla, adibidez, Alemaniatik eta Argentinatik oso merke sartzen dira behiak. Gauza guztiek bere alde on eta txarrak dauzkate, baina orokorki eta luzerat behar du positiboa izan. Enetako biziki garrantzitsua da salmenta zuzena egiterakoan ekoizpena ez dadin ere sobera garesti izan kontsumitzailearentzat, beti ere kalitatea bermatuz. Oreka atzeman behar dugu: gure lanarekin bizi behar dugu, baina ez da espekulazioan sartu behar. Egiten dugunak kontsumitzailearentzat eskuragarria izan behar du, ez da gutxiengo batentzat izan behar. Eta haiei ere azaldu behar zaie erosten duten gauza batean anitz alderdi badirela eta janaria biziaren oinarrietako bat dela. Zentzu horretan, azken hamarkadetan janariari bideraturiko dirua txikitzen joan da etengabe. Frantziako estatuan, esaterako, jendeak batez beste %15 gastatzen du janarian, autoan gehiago xahutzen duen bitartean, eta ez dakit horrek zentzurik baduen. Kontzientziazioa landu behar da, janariari buruz egiten den hautu bakoitza hautu politikoa baita. Dena dela, laborantzara bideraturiko diru publikoa nola banatu behar den ondo pentsatu behar da horrek prezioan eragina izango baitu; izan ere, laborariak ekoizpen eredu iraunkor bat gauzatzeko, kalitatea bermatzeko, edota zirkuitu laburrak garatzeko laguntza ekonomikoa baldin badu, kontsumitzaileak ordaindu behar duena gutxiago izango da.\nAlternatiba erreala izateak, baina, sistema kapitalista zeuen kontra joatea ekar dezake bide ezberdinak erabiliz, duela bi urteko EHLG-ren afera dugu horren lekuko. Balizko eraso horien beldur zara? Zer egin daiteke horri aurre egiteko\nBotere ekonomikoak, gaurko antolakuntza kontrolatzen duenak, ez du utziko eskuetan daukanak eskuetatik ihes egin diezaion –oraindik munduan zehar gehiena kontrolpean du–. Beraz, sokatira izanen da, baina bada botere ekonomikoak lortu ezin duen gauza bat: pertsonek indibidualki egin ahal duten hautua kontrolatzea. Ez dut uste industriak inoiz debekatuko duenik eskubide edo libertate hori, liberalismoak oinarri liberala baitu. Egia esan, konfiantza ematen dit kontraerasoak asmatzeko.\nSaiatuko dira irabazia dute guztia zaintzen eta ahal dela beste esparru batzuk irabazten, eta hala, alternatibak edota erresistentziak sortzen ez diren lekuetan irabaziko dute. Baina esparru batzuk irabazten baditugu eta horiek lekuko jendearen nahikeriarekin osatuta baldin badaude zailagoa izanen da horren aurka egitea. Oraindik, halere, ez dut uste kezkatzeko arrazoi gehiegi dutenik, galtzen duten esparrua baino gehiago delako munduan zehar irabazten ari direna. Esaterako, transgenikoen atzean dauden multinazionalek (Monsanto kasu) ia mundu guztia kolonizatuta dute. Bestalde, gosetearen arazoarekin negozioa egiten dute, euren burua eta estrategia biharko biztanle guztiak elikatzeko aurkezten dutelako. Zergatik ikusten ditugu Afrikan eta beste hainbat herrialdetan bertako estatuak multinazionalei hainbeste lur alokatzen? Guk gure esperientzia ttipi hauekin irabazten duguna industriak munduko leku askotan irabazten du. Alabaina, alternatibak badaude, esaterako, Via Campesina sarea. Kapitalismoaren proposamenak inposatuak eta zentralizatuak diren bitartean, alternatibenak anitzak eta lokalak dira. Beraz, mundua okupatzen duenaren irudia ematen du -eta errealitatea ere hori da-, baina okupazio horren azpian leku guztietan badira alternatibak eta horien arteko sareak eraiki behar dira.\nEta noizko Iparraldea eta Hegoaldea batuko dituen laborantza ganbara bat?\nUne hauetan, adibidez, baditugu loturak elikadura burujabetzaren kontzeptuaren ildora Etxalde mugimenduaren barnean; hor ere problematika eta helburu berberak dira. Egia da Hegoaldetik eredu gisara begiratzen gaituztela, baina hemen ukan dugu aukera bat Hegoaldean ukan ez dena eta da laborantza ganbarak badirela. Frantziako estatuaren estrukturazioan laborantza ganbarek funtzio garrantzitsua dute –pisu moral eta instituzional nabarmena–, instituzio ofizialak dira eta diru publikoa jasotzeko gaitasuna dute. Gainera, berau osatzen duten pertsonak laborariek hauteskunde bidez hautatzen dituzte, eta hortaz, legitimitate handiagoa dute. Laborantza ganbarek kudeatzen ahal dituzte euren eskumenak eta laborantza ekoizpen ereduak erabakitzen ahal dituzte (intentsiboa ala iraunkorra). Gu horri lotu gira hemen laborantza ganbara egiteko.\nHegoaldean, aldiz, uste dut laborantzako gaietan industriak pisu handiagoa duela –ikuspegi industriala gailendu da–, eta ez da pentsatzen gauza bat egin ahal dela xumeagoa eta funtzionatzen duena. Halaber, badira sindikatuak, baina ez dakit botere publikoek zein puntutaraino kontuan hartzen dituzten. Gero badira egitura espezializatuak eta profesionalak, baina bertikalak dira, eta egitura ofizial gisara transbertsala izango den egitura bat falta da, ikuspegi orokorra izango duena. Ikuspegi transbertsal horrek botere politikoaren, gizartearen eta laborarien arteko harremana aldatzen du, dagoeneko botere politikoek ez dute nahi dutena egiten ahal.\nHortaz, Iparraldean eta Hegoaldean helburu berberak ditugun arren, jorratu beharreko bideak ez dira berberak, errealitate ezberdinak ditugulako: Iparraldean laborantza eremuan duguna zaindu –kapitala badugu– eta Hegoaldean, aldiz, laborantza berriz berpiztu eta lurraren eta laborarien inguruan kapitala egin behar da. Hegoaldean kontsumitzaile asko dago aktore izan daitezkeenak, ez dago merkatu arazorik, eta beraz, irabazteko anitz badago!\nEgun batez Iparraldeak eta Hegoaldeak behar dugu elkarrekin zerbait egin; ez dakit Euskal Herri osorako laborantza ganbara bat izango den, laborantza ganbaren arteko federakuntza bat edo koordinaketa bat. Horretarako, baina, lehenik Euskal Herriko burujabetza lortzea ezarri behar dugu helburutzat eta nik sentitzen dut posible dela!\nJaponiatik Euskal Herrira\nKontsumo taldeen sistema ez da gaur egun sortua, 1980ko hamarkadan Japonian jarri zuten martxan teikei dinamikaren harira. Japoniara lehenago iritsi zen industrializazioa eta erresistentzia mugimendu gisa eratu zen. Hortik AEBetara egin zuen jauzi mugimenduak, CSA egiturapean (Community Supported Agriculture), eta ondoren Europan finkatu zen. Baserritarrentzat kontsumo taldeak aukera bideragarria direla eta Euskal Herriko baserriaren etorkizuna hor dagoela diote erreportajeko protagonistek.\n2335 zenbakia. 2012ko irailaren 09a\n"Txikitatik ikasi eta ikasi, baina ekintza ere behar da"\n"Aitak erakutsi zigun nafarrak euskaldunak garela, begira zer nolako aurkikuntza, e?"\n"Sahararrek presio handia egiten diote Polisarioari gerran hasteko"\nEguzkia ekialdetik sartzen da


Argazkilari baten disekzioa | Kultura | Berria\nArgazkilari baten disekzioa\nThomas Struth argazkilari alemaniarraren 116 lan biltzen dituen atzera begirakoa zabaldu du Bilboko Guggenheim museoak. Piezekin batera jarri dituzte ikusgai sortzailearen lanerako ohar eta irudiak\nThomas Struth argazkilaria, Bilboko Guggenheim museoak ireki dion atzera begirakoan, atzean bere artelanetako bat daukala. MONIKA DEL VALLE / FOKU Tamaina handiagoan ikusi\n2019ko urriak 2 - Bilbo\n«Atzera begirakoak deitu ohi ditugu halakoak», aitortu du Thomas Struth artistak (Geldern, Alemania, 1954). Baina ezinbestekoa zuen aitortza. Argazkilariaren bost hamarkadako ibilbidea agertzen duen erakusketa zabaldu du Bilboko Guggenheim museoak: 114 argazki eta bi bideoko bilduma, 70eko hamarkadako lehen lanetatik hasi, eta azken urteetan egindako piezarik berrienetarainoko guztiak, eta, beraz, ezin ebidentzia ukatu. Artista ez da guztiz eroso sentitzen definizio horretan, ordea, eta berehala gehitu du oharra horregatik. «Niretzat ez da erabat hala, lanik zaharrenek ere lotura dutelako egungo munduarekin». Lantzen dituen gaiak «itsatsi» egiten zaizkiola dio, eta luze eramaten dituela gainean. Kronologikoki aurkeztu beharrean, atzera-aurrerako jauziekin antolatu dute erakusketa horregatik. Lan metodo horrek bilakatu du Bigarren Mundu Gerraz geroztiko argazkilari europar esanguratsuenetako bat, eta, haren lan ikonikoekin batera, sortzailearen tailerra erakusten duten 400 artxibo ere jarri dituzte ikusgai museoan. 2020ko urtarrilaren 19ra arte egongo da irekita.\nEzagunak dira Struthen lanak arte esparruan. Bereziki estimatuak dira 80ko hamarkada amaieran hasitako museoetan egindako argazkien serieak, esaterako. Eta pieza horietako batzuk biltzen ditu erakusketak. Jendea Berlingo Pergamo museoko eskaileretan eserita ikusi daiteke batean; eskolako soinekoz jantzitako neskatoak Diego Velazquez margolariaren menina ezagunen alboan; publikoa multzoka bilduta, Theodore Gericault artistaren Medusaren baltsa-ren irudi dramatikoari begira... Txalotu egin dizkio lan horiek kritikak, baina hor dator artistaren baina. «Bitxia da. Hauek dira arte merkatuan hobekien mugitu diren nire piezak, baina gainditutako bide bat da niretzat».\nBaina badira oraindik irekita sentitzen dituen bideak. Horregatik ez ditu serie deitzen argazki bildumak. Itxi gabe daudelako. Itsatsita daramatzalako. Eta hamarkadaz hamarkada arrastaka eraman dituen gai horien arabera banatu dituzte bigarren solairu osoa hartzen duten erakusketako aretoak.\nSorkuntzarako bidelagun izan du musika urteotan guztiotan artistak, eta musikagintzaren hiztegia darabil erakusketa deskribatzeko ere. Bere hitzetan, «bederatzi mugimendu» dituelako Bilboko bildumak. Museoei eskainitakoa da «mugimendu» horietako bat, baina badira beste zortzi gehiago ere: familia erretratuei eskainitako bilduma; hirigintza eta arkitektura ardatz duten irudiak; oihan trinkoetan ateratako Paradisuko irudi berriak izeneko argazki multzoa; tresneria zientifikoari egindako erretratu sorta; ospitaleko gaixoentzako egindako irudi seriea; Palestinako gatazka erakusten duten erretratuak; jolas parke artifizialetan ateratakoak; eta, azken-azkenak, Berlingo zooan hildako animaliekin egindako lanak.\nNola begiratzen den\nBegirada da lan guztien sakoneko gaia, halere. Struth: «Giza begiradarekin zuzeneko lotura dauka argazkigintzak. Erakusten du zerbait, baina erakusten du ere norbaitek nola begiratzen dion zerbait horri». Eta hori da gakoa, argazkilariaren hitzetan.\nArtistak oraindik ere martxan du hildako animaliei eskainitako lana, esaterako. «Zoologikotik deia jasotzen dut tarteka, esanez, adibidez, jaguar beltz bat daukatela, eta joateko argazkia ateratzera». Heriotza naturala izan dute serie horretan ageri diren hildako animalia guztiek, eta haien habitat artifiziala hobetzen laguntzeko hartzen dizkiete laginak zooko langileek. Disekzioarekin hasi aurretik jasotzen du, ordea, haien deia Struthek, eta orduan ateratzen die argazkia. Bare ikusten dira animaliak argazkietan. Eder eta dotore, detailerik txikienari ere erreparatzeko besteko zehaztasunez. Baina, artistak adierazi duenez, ezinbestean, norbere heriotzari buruz hausnartzera darama bisitaria irudi horietako bakoitzak.\n1970eko hamarkadan hasi zen lanean, eta gogoan du hasierako une hori. «Utzi egin nuen pintura». Argi identifikatuta du argazkigintzara eraman zuen bidegurutzea Struthek. Pintura ikasten hasi zuen ibilbidea Dusseldorfeko Arte Ederren Akademian, baina berehala igarri zuen norabidea aldatzeko beharra. «Jadanik ez nekien zer gehiago egin pinturan, pinturaren historia burutu samar zegoen niretzat, eta ez nuen egiteko askorik ikusten. Gainera, esparru nahiko pribatua zen, eta niri publikoarekin harreman zuzenagoa edukitzea interesatzen zitzaidan». Eta, hain zuzen ere, momentu horren lekukotza ematen dute erakusketan bildu dituzten artistaren tailerreko zirriborroek.\nKronologikoki antolatu dituzte artistaren lan material horiek, eta margolanak dira nagusi horregatik 70eko hamarkadari eskainitako atalean. Kolore bakarreko giza figurak dira gehienak, eta artistak horiz koloreztatutako argazkiak ikusten dira haien ondoan. Eta hor ikus daiteke sortzailearen bilakaera. Elkarrekin doazelako margolanak eta argazkiak, tarte batez, hasierako sasoi horretan, baina desagertu egiten delako pintura berehala, eta argazkiek hartzen dutelako erabateko protagonismoa ondoren. Disko azalak, liburuak, eta argazkiak prestatzeko egindako testu eta irudi zirriborroak ere ikusi daitezke hormetan. Hedabideetako albisteak. Marrazkiak. Eskutitzak. Erakusketen argazkiak.\nArtistaren lan egiteko moduaren «disekzio bat», Lucia Agirre komisarioaren hitzetan.\nGoi mailako artistekin parekatu du argazkilaria Agirrek. Haren hitzetan, generoak lantzeko duen modu propioak egiten du berezi Struthen lana, eta beti igartzen da haren begia egiten dituen erretratu, paisaia, zein natura hilen atzean. «Modu garaikide batean egiten ditu lan horiek guztiak, eta gure gizartetik. Oso era konplexuan dabil genero lan horien guztien artean irristean, baina oso era sinplean aurkezten dio gero lana ikusleari».\nUnea izan ohi da argazkigintzaren lehengaia. Argia, ezinbestean, eta unea. Baina harago doa Struthen lana, komisarioaren ustez. «Ez du momentu bat dokumentatzen. Behatu egiten du, lantzen du gaia, prestatzen du irudia, argazkia aukeratzen du, eta ordu askoko behaketaren ondoren lortzen du argazkia. Eta irudi horrek ez du soilik unea harrapatzen, baizik eta baita inguruan gertatzen den guztia ere».\nBaina historiak ere badu bere pisua Struthen ibilbidean. Berak ere onartzen du. «Eskerrak jadanik ez naizen ikaslea, ez nuke jakingo orain zer egin». Haren hitzetan, oraindik ere esperimentazio esparru zabala zen argazkigintza berak bide hori hautatu zuenean; oraindik ere sortu gabe ziren egungo sare sozialak eta jendeak ez zuen sakelakoari itsatsitako argazki makina etengabe gainean eramateko ohiturarik. Gainera, ez zen bera pinturaren bidea agortu antza sentitzen zuen bakarra, eta, horregatik, sasoi hartan asko izan ziren berak egindako bide bera egin zuten sortzaileak. Giro horrek eraman zuen argazkigintzara, alegia, baina desagertua da jadanik hori guztia. «Opari historiko bat izan zen», laburbildu du. Eta aski izan du esaldi bakarra bere egungo posizioa zein den argitzeko. «Aingura baten pare sentitzen naiz».\nAurrez ere egin dituzte argazkigintza erakusketak Bilboko Guggenheim museoan, baina sekula ez dute egin orain Struthi eskainitakoaren pareko atzera begirako indibidual zabalik. Munichen egon da aurrez bilduma, 2017an, Haus der Kunst museoan, eta hango erakundearekin elkarlanean antolatu dute Bilboko atzera begirakoa. Alemaniakoak baino lan gehiago biltzen ditu Bilbokoak, halere. «Oso bidaia osoa eskaintzen du», nabarmendu du Juan Ignacio Bidarte Bilboko Guggenheim museoko zuzendariak.\nBilboko eraikinaren aurka borrokan aritu behar izan duela onartu du Struthek inaugurazio ekitaldian. Proposamena jaso, Guggenheimera bisita egin, eta dena uzteko zorian egon zela esan du. «Lehen kolpean pentsatu nuen bertan behera utzi behar nuela erakusketa, espazioa oso handia zelako». Frank Ghery arkitektuak sortutako formek gain egin ziotela aitortu du. Izan ere, «oso probokatzailea» da eraikina, Struthen hitzetan, eta lanak izan ditu argazkiak haren formetara egokitzeko. Azkenean, ordea, pozik geratu da emaitzarekin. «Inoiz egin didaten erakusketarik handiena da».\nIzebergaren alde ezkutua\nArgazkien sakontasuna eta dotorezia nabarmendu ditu Thomas Weski komisarioak. Urte eta erdi eman zuen artistaren lan guztiak arakatzen eta harekin elkarlanean egin zituen hautaketa lanak, Municherako lehenik eta Bilborako orain. Aski ongi ezagutzen du horregatik Struthen lan egiteko modua, eta irudiak eraikitzeko duen modua da giltza, haren ustez. «Ikusgarria da zenbat prestaketa eta ikerketa lan ikusezin dagoen argazki hauen atzean. Izebergaren punta ikustera ohituta gaude normalean, baina oraingoan haren azpiko partearen zati bat ere ikusteko aukera dago».\nErakusketaz gainera, hainbat ekintza didaktiko ere antolatu ditu museoak, eta arte ikasleentzako tailer bat ere eskainiko du argazkilariak urtarrilaren 17an.


Estatu-biolentziaren lekukotza eman du Gudari egunak, “Euskal Errepublika helburu” | Mondraberri Arrasateko Ataria\nHasiera Albisteak Estatu-biolentziaren lekukotza eman du Gudari egunak, “Euskal Errepublika helburu”\nEstatu-biolentziaren lekukotza eman du Gudari egunak, “Euskal Errepublika helburu”\nGerra zikinaren biktima batek testigantza eman du, Agurtzane Letamendiaren erailketaren eta Juan Joxe Etxaberen aurkako atentatuaren inguruan. Sortuk baieztatu du “Euskal Herri independiente, sozialista, feminista eta euskalduna” xede duela.\nSortuk antolatuta, herritar ugarik gaur arratsaldean manifestazioa eta ekitaldia egin dituzte Arrasaten, Gudari Eguna 2021ean.\nMonterrongo ekitaldian txistulariek eta dantzariek parte hartu dute, besteak beste, eta ekitaldiaren antolakuntzak krabelin gorriak banatu ditu jendartean.\nMonterron parkeko ekitaldian estatu-indarkeriaren biktima batek lekukotza eman du, zehazki, Tripe A talde terroristak Donibane Lohitzunen eraildako Agurtzane Letamendia Arregiren eta atentatuan larri zauritutako Juan Joxe Etxabe Orobengoaren ilobak lekukotza eman du.\nEkitaldian ondorengo testua irakurri da: “1975eko irailaren 27an fusilatuta erail zituzten Txiki eta Otaegi, Euskal Herriaren askatasunaren alde borrokatzeagatik. Gaur, 46 urte geroago, Txiki eta Otaegiren eta gure herriaren askatasunaren alde eroritako hainbat borrokalariren Euskal Herriak eta haien borrokak bizirik jarraitzen duela aldarrikatu nahi dugu”.\n“Bizirik jarraitzen du lehenengo eta oraingo abertzaleon borrokak, baina gure herriaren askatasuna ukatzen dutenek lehengoan jarraitzen dute, indarrez ezarri zuten zapalkuntza indarrez mantendu nahian. Indarrez, kriminalizatuz eta bere epatitgi berezien bitartez memoriarako eskubideak ukatu nahi digute; beren indarkeriak zapaltzen duen Herri honi izateko eta erabakitzeko eskubidea ukatuz, beren indarkeriaz eragin dituzten eta eragiten dituzten kaletuen eskubideak ukatuz”.\n“Baina beren errelatoarekin gurea ukatzea ere helburu dute, bestearen errelatoa eta memoria ukatzea menpekotasuna mantentzeko oinarrizkoa dutelako. Horregatik desitxuratzen eta ukatzen dute gure herri honekin duten gatazka politikoa dela, eta frankismoan ezartzen zuten zapalkuntza nazional berbera dela gaur ezartzen dutena. Eta Estatu handien indarraren arrazoia da, herri txikien arrazoiaren indarrari inposatzen zaion logika hipokrita eta totalitarioa da.\nBaina askatasun nahiaren arrazoietan aski indar eta grina izan zuten gure aurrekoek frankismorik ilunenean argi bila abiatzeko, eta aski indar eta grina dugu haien urratsetan jarraitzeko, Euskal Herri indenpendentea amestuz eta horren alde borrokatuz”.\n“Ongi dakigu nondik gatozen eta nora goazen. Luzea eta oinazez betea izan da orain artekoa, eta helburuak lortu artekoa ez da izango nekerik gabea”.\n“Lur honetatik sortutako mugimendu politiko askatzailea gara eta gure sustraietatik zutitzen gara gaur ere Euskal Herriaren askatasunaren alde dena emanaz erori direnak lepoan hartuz. Inoiz baino argiago dago gure herriak ez duela etorkizunik Espainia eta Frantziaren mendean; beraien izaerak eta jarrerak ezin argiago erakusten digute askapen nazionala eta soziala premiazkoak ditugula. Ez dugulako haiek inposatzen diguten eredurik nahi, ez dugulako haien aginduetara eraiki nahi gure Herria, ez dugulako izan nahi haiek nahi dutena. Euskal Errepublika, berdinen artekoa, diskriminaziorik gabe, dugu helburu. Geuk erabakitzen duguna izan nahi dugu, askatasunean, berdintasunean”.\n“Herri txiki bat izan nahi dugu, inor zapaldu gabe, inoren inposiziorik gabe. Hori da gure aurrekoen borrokaren irakaspena, eta haiek gogoan izanez, haien ereduari jarraitu nahi diogu, gizarte justu bat lortu arte. Aurreko haien leloak dio: Asko gara, bil gaitezen. Herriak soilik aska dezake herria, baina horretarako herriak bere burua antolatu behar du, bere indarrak ahalik eta ongien baliatzeko. Jarrai dezagun horretan, Euskal Herri independiente, sozialista, feminista eta euskalduna lortu arte”.


Gizarte Eskubideen Bulegoaren ikasturte hasierako batzarra Donostian - CNT Sindikatua\nGipuzkoako Gizarte Eskubideen Bulegoak ikasturte berriari hasiera eman dio irailaren 13an egingo den batzarrarekin\n"Donostiako CNT lokalean izango da, arratsaldean", adierazi dute antolatzaileek.\nGipuzkoako Gizarte Eskubideen Bulegoak ikastaroko lehen bileran parte hartzeko gonbidapena egin du. Bilera astelehenean, hilak 13, egingo da, 18: 00etan, Ferrerias plazako CNT lokalean. "GJHa eguneroko lanean ari diren proiektu, erakunde edo kolektiboak bildu nahi dituen ekimena da, lehen mailako arazoei irtenbidea emateko", adierazi dute antolatzaileek. Uda baino lehen "aliantzaren bat egiteko harremanetan jarri ginen", eta "udako atsedenaldiaren ostean, konpromiso horri heldu nahi diogu, eta benetakoa izan", adierazi du GJHk. Horregatik, ikasturte honetarako helburuak eta proiektuak hainbat lan-ardatzen inguruan finkatzen saiatu nahi da:\nMigrazioa eta arrazakeria: migratzaileentzako lege-aholkularitzarekin jarraitu nahi dugu, oraingoan lankide abokatu migratzaile berri baten ardurapean, prozesua bertatik bertara ezagutzeko. Gainera, bertakoen eta migratzaileen arteko harrera-komunitate bat eraikitzen jarraitu nahi dugu, iritsieraren bakardadea saihesteko, bai eta gatazka-prozesuetan negoziazio-gune bat ere. Azkenik, lan-arloan aholkuak eman nahi dizkiegu, beren egoera dela-eta, muturreko lan-baldintzetan dauden pertsonei. Interesa izan dezaketen erakundeak: SOS Arrazakeria, Irungo Harrera Sarea, El Infiernoko biztanleen komunitatea (zuek uste duzuena gonbidatzeko libre sentitzen zarete).\nElikadura: Egiako Afari Solidarioekin aliantza mantendu nahi dugu eta Amaran talde bat sortu. Era berean, jantoki sozialekin eta elikagai-bankuekin harremanetan jarri nahi dugu, laguntzeko edo sarea zabaltzeko modua ikusteko. Interesa izan dezaketen erakundeak: Egiako afari solidarioak, Langile Bankua, Gizarte Larrialdietarako Bankua (zuek uste duzuena gonbidatzeko libre dauden sentimenduak).\nGizarte-laguntzak: aholkularitza bat ireki nahi dugu egoera oso ahulean dauden pertsonei edo familiei laguntzak eskatzen laguntzeko.\nEtxebizitza: Egiako Errentarien Sindikatuarekin aliantza mantendu nahi dugu eta Amaran talde bat sortu. Halaber, Okupazio Bulegoarekin aliantza egiten jarraitu nahi dugu, eta premia larriko kasuekin loturak egin. Gainera, Stop Kaleratzeen aurkako deialdietara joaten jarraitu nahi dugu. Azkenik, lege-aholkularitza bat ireki nahi da etxebizitza-arazoetarako. Interesa izan dezaketen erakundeak: maizterren sindikatua, Okupazio Bulegoa, Stop Desahucios, Bizilagunekin, Amara Bai, abaraska, Hondarpe, IZBE, Heriz, Egia Bizirik, Parte Zaharrean Bizi, Saretxe...\nSexu-lana: Borrokarako Putxen talde bat osatuko da, sexu-langileen arteko topaketa- eta laguntza-gune bat ireki nahi duena, egoera zailak salatu eta beren lan-baldintzak hobetzeko antolatu ahal izateko.\nTransak laneratzea: lan-arloko aholkularitza eman nahi da, transak lan-merkatuan sartzea eragozten duten diskriminazio-arazoak saihesteko.\nEtxeko langileak: Errenteriako Etxeko Langileen Taldearekin (SOS Arrazakeria) eta Hernaniko Maitelan etxeko langileen kooperatibarekin aliantza egin nahi da, eskubideak dituzten lan-eredu berriak sortzeko eta sindikazioa sustatzeko.


Bake Bideak konferentzia bat eginen du legelariekin, Parisen | Bake Bideak konferentzia bat eginen du legelariekin, Parisen – iparraldekohitza\nBake Bideak konferentzia bat eginen du legelariekin, Parisen\n‘Zigorraren zentzua bakearen ondoren’ leloa izango du hilaren 13ko saioak; ETA osteko garaia aztertuko dute\nBakea Euskal Herrian Parisko legelarien batzordeak eta Parisko abokatuen bazkunak, Bake Bidearen sostenguarekin batera, konferentzia bat antolatu dute bihar zortzirako, Frantziako hiriburuan. Parisko abokatuen kolegioaren etxean izango da saioa, 19:00etatik 22:00etara, Zigorraren zentzua bakearen ondoren lelopean.\nSerge Portelli legelariaren eta Anaiz Funosas Bake Bideko presidentearen sarrerako hitzen ostean, lehen hitzaldien txanda izango da. Gaia: ETA erakundearen eta errepresioaren bilakaera historikoa. Xavier Crettiez Zientza Politikoetako irakasleak ETA: erakunde armatu baten historia soziala izango du hizpide; Emmanuel Pierre Guittet Zientzia Politikoetako doktoreak, ETAren kontrako errepresioa; eta Paco Etxeberria auzi medikuak, Torturaren praktika euskaldunen kontrako español prozeduretan.\nBigarren gaia ETAren desegitearen aurrean erabaki judizialak: posible al da bilakaera bat? izango da, eta Jean Paul Cere Zuzenbide Penaleko Frantziako Elkarteko presidentea mintzatuko da: Frantziako praktika judizialean ETAren desegitearen kontuan hartzea.\nMahai inguru bat izango da ondotik; besteak beste, Michel Tubiana Giza Eskubideen Ligako ohorezko presidenteak eta Xantiana Cachenaut abokatuak hitz egingo dute. Philippe Texier magistratuak egingo du bukaerako hitzaldia.\nIazko abenduaren 9an Bakea Euskal Herrian: orain presoak lelopean manifestazio bat izan zen, Parisen, Ipar Euskal Herriko hainbat eragilek sustatua.\nEtxebizitza sozialak ez eraikitzeko higiezin promotore baten “trikimailua” salatu dute